WINEMAKERS OF NORTH GREECE

Τα ΒορΟινα Των Χριστουγεννων 2022
2022-12-12 18:00 - 22:00 (Europe/Athens) | Ξενοδοχείο Electra Palace, Πλατεία Αριστοτέλους, Θεσσαλονίκη, 54624, Ελλάδα
Τα ΒορΟινά των Χριστουγέννων, τα ΒορΟινά της Αγάπης!

Χριστουγεννιάτικα δένδρα, πολύχρωμα στολίδια, λαμπιόνια, μουσική, κεράσματα και τα καλύτερα κρασιά από τα κορυφαία οινοποιεία της Βόρειας Ελλάδας.
Η εικόνα από τα «ΒορΟινά των Χριστουγέννων» που μαζί με τα λαμπερά χαμόγελα των παρευρισκομένων, επισκεπτών και οινοποιών, πλέκουν τον ιστό μίας εκδήλωσης ποιότητας, χαράς και κυρίως ανθρωπιάς, εφόσον, όλα τα έσοδα από τα εισιτήρια εισόδου θα προσφερθούν στο Παιδικό Χωριό SOS Πλαγιαρίου.
Πρόκειται για εκδήλωση που εξυμνεί το επώνυμο ποιοτικό Ελληνικό κρασί και πραγματοποιείται τη Δευτέρα 12 Δεκεμβρίου, ώρες 18:00-22:00, στο ξενοδοχείο Electra Palace στη Θεσσαλονίκη.
Τα «ΒορΟινά των Χριστουγέννων» αποτελούν μία εορταστική Χριστουγεννιάτικη έμπνευση των «Οινοποιών Βορείου Ελλάδος», να προσφέρουν στο κοινό τη δυνατότητα να δοκιμάσει εξαίρετα κρασιά από τα κελάρια τους, παλιές σοδειές, οίνους σε μεγάλα μεγέθη φιαλών, πειραματικές, ακυκλοφόρητες ή ιδιαίτερα περιορισμένης κυκλοφορίας ετικέτες, ακόμη και κάποιες που δεν διατίθενται στην αγορά.
Στόχος είναι το κοινό, καταναλωτές και επαγγελματίες από την εστίαση και το εμπόριο οίνου, να γνωρίσει, να γευθεί, να απολαύσει και κυρίως να κατανοήσει τον οινικό πλούτο μερικών από τα πλέον κορυφαία οινοποιεία της χώρας, όπως εξελίσσεται η αμπελουργία και η οινοποιία στο σήμερα.
Ένας αφρώδης ερυθρός οίνος από Βλάχικο, ένα ροζέ από Syrah και Aglianico, ένα Ασύρτικο όψιμου τρύγου, Ξινόμαυρα από διαφορετικά αμπελοτεμάχια, μία πειραματική Μαυροδάφνη, αποτελούν μόνο την αρχή της γνωριμίας με αυτόν τον πλούτο.

Και επιπλέον, μικρές κάθετες γευσιγνωσίες, ετικέτες που διατίθενται μόνο στα οινοποιεία, one off αποκαλύψεις, ενδιαφέροντα αποστάγματα και πολλά, πάρα πολλά ακόμη, στα τραπέζια και στις φιάλες της εκδήλωσης.
Τα «ΒορΟινά των Χριστουγέννων» πραγματοποιούνται από το 2016, πάντα με το ίδιο αυθεντικό και πρωτοποριακό δικό τους στυλ, των εξαίρετων, ιδιαίτερων και ακριβών κρασιών, καθώς και αμπελοοινικών αποσταγμάτων, και πάντα στο πνεύμα της αγάπης των ημερών.
Τα έσοδα, όπως συνηθίζεται κάθε φορά από τη συγκεκριμένη εκδήλωση, προσφέρονται σε ίδρυμα φροντίδας παιδιών. Για φέτος, το Δ.Σ. της ένωσης «Οινοποιοί Βορείου Ελλάδος» έχει αποφασίσει το χρηματικό ποσό που θα συλλεχθεί από τα εισιτήρια των επισκεπτών, να δοθεί εξ ολοκλήρου στο «Παιδικό Χωριό SOS Πλαγιαρίου» στη Θεσσαλονίκη.
Συνεργάτης σε αυτή την κίνηση προσφοράς και αγάπης, το ξενοδοχείο Electra Palace Thessaloniki που φιλοξενεί την εκδήλωση στους πανέμορφα στολισμένους για τα Χριστούγεννα χώρους του, με θέα τη μαγική Πλατεία Αριστοτέλους.
Τα «ΒορΟινά των Χριστουγέννων» είναι μία ακόμη ετήσια και θεσμοθετημένη εκδήλωση της ένωσης «Οινοποιοί Βορείου Ελλάδος».
Πληροφορίες για την ένωση «Οινοποιοί Βορείου Ελλάδος», τα οινοποιεία-μέλη της, το προφίλ και τις δράσεις της, μπορείτε να βρείτε στην ιστοσελίδα www.winemakersofnorthgreece.gr
Δείτε εδώ το poster της εκδήλωσης

Τα ΒορΟινα Ταξιδευουν Στην Αθηνα 2023
2023-01-30 12:00 - 20:00 | Ξενοδοχείο Μεγάλη Βρεταννία, Βασιλέως Γεωργίου 1, Πλατεία Συντάγματος, Αθήνα, 10564, Ελλάδα
Δευτέρα 30 Ιανουαρίου 2023 – Ξενοδοχείο Μεγάλη Βρεταννία
Από τις πλαγιές του Ολύμπου στις βουνοκορφές της Πίνδου και από εκεί στο πλατό του Αμυνταίου και σε όλη τη Μακεδονία, στους παραλίμνιους, παραθαλάσσιους και ορεινούς αμπελώνες της, τα θαυμαστά κρασιά και τα εξαίρετα αποστάγματα των “Οινοποιών Βορείου Ελλάδος”, στα ΒορΟινά της Αθήνας, τη Δευτέρα 30 Ιανουαρίου 2023!
Η ημέρα όπου όλοι οι φίλοι του κρασιού, καταναλωτές και επαγγελματίες από το χώρο της εστίασης και εμπορίας οίνων περιμένουν, έχει οριστεί για τη Δευτέρα 30 Ιανουαρίου, από τις 12 το μεσημέρι έως τις 8 το βράδυ, στο “σπίτι” των ΒορΟινών, στο ξενοδοχείο Μεγάλη Βρεταννία, στην Πλατεία Συντάγματος.
Άλλωστε τα ΒορΟινά της Αθήνας, σηματοδότησαν το ιστορικό ταξίδι των οινικών εκδηλώσεων όλων των περιφερειών οινοποιών της χώρας και αποτέλεσαν μοντέλο για πληθώρα άλλων οινικών εκδηλώσεων, ήδη από τον Ιανουάριο του 2005, όταν πραγματοποιήθηκαν για πρώτη φορά.
Τα φετινά ΒορΟινά φιλοδοξούν να είναι λαμπερά και να προσφέρουν στους επισκέπτες τους τη δυνατότητα, με την περιήγησή τους στα τραπέζια των Οινοποιών, να γευτούν τον πλούτο του αμπελώνα της Βόρειας Ελλάδας και των ποικιλιών που καλλιεργούνται εκεί, στον μοναδικό αυτό γεωφυσικό ανάγλυφο χάρτη της χώρας.
Οίνοι ξηροί, λευκοί, ροζέ, ερυθροί, blanc de noir και orange, αφρώδεις λευκοί, ροζέ και ερυθροί, ημίξηροι, ημίγλυκοι και γλυκείς (φυσικώς ή φυσικός), μονοποικιλιακοί και σε χαρμάνια, αλλά και αμπελοοινικά αποστάγματα έως μακρόχρονης παλαίωσης, μερικά μόνο από το εύρος των ΒορΟινών.
Μαζί, οι νέες προτάσεις και τάσεις!
Κυρίως όμως οι επισκέπτες στα ΒορΟινά θα έχουν τη δυνατότητα να γνωρίσουν τους δημιουργούς των θαυμαστών κρασιών και αποσταγμάτων, που έχουν ξεχωρίσει εδώ και χρόνια, έχουν αγαπήσει και επιλέγουν να απολαύσουν, σε γιορτές, σε προσωπικές στιγμές, σε πρόποση, σε δώρο.
Παράλληλα, να ενημερωθούν για τις νέες δημιουργίες, νέες ετικέτες και στυλ κρασιών, την εξέλιξη των τρύγων των τελευταίων ετών, πλέον στη φιάλη. Να δοκιμάσουν παλιές σοδειές, να συγκρίνουν τη διαδοχή μεταξύ κάθετων σειρών ή το terroir ενός τόπου μεταξύ οριζόντιων δοκιμών.
Εξάλλου, στους “Οινοποιούς Βορείου Ελλάδος” οφείλονται αρκετά οινικά ορόσημα στην πορεία του Ελληνικού οίνου, όπως εκτυλίσσεται τις τελευταίες δεκαετίες.

ΠΑΡΑΛΛΗΛΟ ΠΡΟΓΡΑΜΜΑ
Αίθουσα Royal:
– 12:00-16:00 Διαγωνισμός τυφλής γευσιγνωσίας για το κοινό (ελεύθερη είσοδος για το κοινό των ΒορΟινών – χωρίς κράτηση) με έπαθλα φιάλες magnum.
– 18:00-19:00 Παρουσίαση της τιμητικής έκδοσης για την Σταυρούλα Κουράκου “Όινάνθη” (είσοδος ελεύθερη).

Αίθουσα Golden:
– 13:00-15:00 “Τα Ροζέ της Βόρειας Ελλάδας – The Masterclass” με τον Κωνσταντίνο Λαζαράκη MW
To masterclass απευθύνεται σε επαγγελματίες από το χώρο εστίασης, εμπορίας οίνου και τύπου με δωρεάν συμμετοχή δωρεάν και μόνο με πρόσκληση.
Οι ενδιαφερόμενοι/ες μπορούν να συμπληρώσουν τη δήλωση συμμετοχής στη διεύθυνση: shorturl.at/czRYZ

– Τελικός Πανελλήνιου Διαγωνισμού Οινοχόων (απόγευμα – είσοδος ελεύθερη για το κοινό)
Αίθουσα Grand Ballroom:
Στην κεντρική αίθουσα των ΒορΟινών, θα υπάρχει στη διάθεση του κοινού το θεματικό τραπέζι γευσιγνωσίας βραβευμένων, ανά κατηγορία, οίνων του 22ου Διεθνούς Διαγωνισμού Οίνου Θεσσαλονίκης, από την Ελλάδα και την Κύπρο!

ΚΟΣΤΟΣ ΕΙΣΟΔΟΥ
Tο εισιτήριο για την είσοδο των επισκεπτών στα ΒορΟινά, μέσω της πλατφόρμας Viva είναι 12€ ενώ για φοιτητές 8€ (με την επίδειξη της φοιτητικής τους ταυτότητας κατά την προσέλευση στην εκδήλωση). Η δυνατότητα για αγορά μέσω Viva ισχύει μέχρι και τις 19:30.
Το εισιτήριο στην είσοδο επισκεπτών από τη γραμματεία της εκδήλωσης, είναι 15€, ενώ για φοιτητές 10€ (με την επίδειξη της φοιτητικής τους ταυτότητας).
Στην τιμή του εισιτηρίου συμπεριλαμβάνεται το ποτήρι γευσιγνωσίας κρασιού της εκδήλωσης όπου οι επισκέπτες θα παραλαμβάνουν κατά την είσοδό τους.
Οι επαγγελματίες, από το χώρο της εστίασης και εμπορίας οίνου, καθώς και οι δημοσιογράφοι, θα λάβουν στην είσοδο το ονομαστικό τους καρτελάκι, ενώ το καταναλωτικό και οινόφιλο κοινό, το βραχιόλι με το λογότυπο των ΒορΟινών.
Τα “ΒορΟινά” διοργανώνονται από το γραφείο της ένωσης “Οινοποιοί Βορείου Ελλάδος”, για τη συμμετοχή των μελών της αποκλειστικά.
Πληροφορίες για την ένωση “Οινοποιοί Βορείου Ελλάδος” (ΕΝΟΑΒΕ), το προφίλ, τους στόχους, τα μέλη και τις δράσεις της (εκδηλώσεις, οινοτουρισμός, εκπαιδευτικά σεμινάρια, το “The Wine Hub” κ.ά.), μπορείτε να βρείτε στην ιστοσελίδα www.winemakersofnorthgreece.gr όπως και στις σελίδες winemakersofnorthgreece στο facebook και στο instagram.

Ο Ήχος του Κρασιού - Ένας Μοναδικός Συνδυασμός Οινογευσίας με Μουσική
2023-10-16 20:00 - 22:00 | The Wine Hub, Πολυτεχνείου 17Β - Ολ. Διαμαντή 2 (Είσοδος), Θεσσαλονίκη, 54626, Ελλάδα
Ο Ηχος του Κρασιου – Ενας Μοναδικος Συνδυασμος Οινογευσιας με Μουσικη

Κάτι καινούργιο ετοιμάζεται στον νέο μας χώρο στο «The Wine Hub», Ολ.Διαμαντή 2, στη Θεσσαλονίκη.
Η εμπειρία του ιδανικού συνδυασμού φαγητού με κρασί, είναι σημαντική και ίσως την έχετε βιώσει.
Η συγκεκριμένη βραδιά αφορά κάτι διαφορετικό αλλά εξίσου συναρπαστικό… Μια βραδιά συνδυασμού μουσικής και κρασιού, σε συνεργασία με την Soundpear!
Έχετε αναρωτηθεί ποτέ εάν υφίσταται ένας τέτοιος συνδυασμός;
Αν για το κάθε ποτήρι κρασιού που γεύεστε υπάρχει μια μοναδική μελωδία για να το απολαύσετε;
Ή αν ο ήχος που ακούμε μπορεί να επηρεάσει την αντίληψη αυτού που γευόμαστε;
Η ομάδα της Soundpear διεξάγει βασική έρευνα στην πολυαισθητηριακή αντίληψη για να εντοπίσει συσχετίσεις μεταξύ ήχων και γεύσεων / αρωμάτων. Στη συνέχεια, χρησιμοποιεί αυτήν τη γνώση προκειμένου να δημιουργήσει πρωτότυπη μουσική, που να ταιριάζει με το οργανοληπτικό προφίλ του εκάστοτε κρασιού.
Σας προσκαλούμε την Δευτέρα 16 Οκτωβρίου, ώρες 20:00 με 22:00, στον χώρο μας «The Wine Hub», Oλ. Διαμαντή 2 στη Θεσσαλονίκη, για να εξερευνήσουμε μαζί τους μοναδικούς μουσικούς συνδυασμούς που ταιριάζουν με τα κρασιά μας.
Θα γευτούμε συνολικά 8 οίνους των «Οινοποιών Βορείου Ελλάδος» και μέσω διασκεδαστικών κουίζ και ηχο-αρωματικών αντιστοιχίσεων θα επιλέξουμε την ιδανική μελωδία που τους ταιριάζει.
Για τη συμμετοχή σας, παρακαλούμε να ακολουθήσετε τα βήματα που θα βρείτε στον σύνδεσμο: https://forms.gle/QTtrQZN8qkPQ2DoP9
Η δυνατότητα χρήσης της πλατφόρμας θα είναι διαθέσιμη έως ότου συμπληρωθεί ο ζητούμενος αριθμός ατόμων, ο οποίος είναι περιορισμένος (20 άτομα).
Η κάθε αίτηση είναι μοναδική και αφορά αποκλειστικά ένα άτομο.
Περισσότερες πληροφορίες θα βρείτε στα social media της Ένωσης μας (Instagram, Facebook: winemakersofnorthgreece).

ΒορΟινά Αγορά Μοδιάνο
2023-10-20 18:00 - 22:00 | Αγορά Μοδιάνο, Ερμού 24, Θεσσαλονίκη, 54624, Ελλάδα
ΒορΟινα Αγορα Μοδιανο

Τα ΒορΟινά της Θεσσαλονίκης, τα αγαπημένα μας ΒορΟινά, φέτος στην Αγορά Μοδιάνο!

Αν υπάρχει μία εκδήλωση για το κρασί στην Ελλάδα που έχει αγαπηθεί τόσο, αυτή είναι τα ΒορΟινά στη Θεσσαλονίκη το Φθινόπωρο. Έγινε δημοφιλής από την Πλατεία Αριστοτέλους για να μεταφερθεί στη συνέχεια στην Προβλήτα 1 στο Λιμάνι της Θεσσαλονίκης και να αποτελέσει μία από τις πλέον cult αντιπροσωπευτικές της εικόνες.
Η εκδήλωση «ΒορΟινά», λογοπαίγνιο των λέξεων «βορράς» και «οίνος», αποτελεί την κορωνίδα των εκδηλώσεων γευστικής δοκιμής κρασιών και αποσταγμάτων της ένωσης «Οινοποιοί Βορείου Ελλάδος», ήδη από το 2004.
Φέτος για πρώτη φορά η εκδήλωση μεταφέρεται στην καρδιά του ιστορικού κέντρου της Θεσσαλονίκης και μάλιστα σε έναν χώρο που η μακρόχρονη πορεία του είναι συνυφασμένη με τη γαστρονομία της, την Αγορά Μοδιάνο.
Γιατί το κρασί αποτελεί αναπόσπαστο στοιχείο της γαστρονομίας και της κουζίνας ενός τόπου, όπως και του πολιτισμού του.
Την Παρασκευή 20 Οκτωβρίου, η Αγορά Μοδιάνο θα φιλοξενήσει στον πανοραμικό της εξώστη τα «ΒορΟινά» με τα τραπέζια των «Οινοποιών Βορείου Ελλάδος» εκεί όπου το κοινό θα έχει την ευκαιρία να γευθεί τον πλούτο του βορειοελλαδίτικου αμπελώνα.
30 κορυφαία οινοποιεία από τη Μακεδονία και την Ήπειρο, μέλη της ένωσης «Οινοποιοί Βορείου Ελλάδος» συμμετέχουν στα «ΒορΟινά» με ένα πλήθος κρασιών, δημιουργίες από ξεχωριστά αμπελοτόπια, γηγενείς και διεθνείς ποικιλίες, που αποτελούν τις καλύτερες εκφράσεις των κατηγοριών ΠΟΠ και ΠΓΕ της Βόρειας Ελλάδας.
Κρασιά, λευκά, ροζέ, ερυθρά, νεαρά ή παλαιωμένα, διαφορετικά στυλ όπως τύπου orange ή περιορισμένης παρέμβασης, βιολογικά, πειραματικά, ξηρά, αφρώδη, γλυκά, αλλά και αμπελοοινικά αποστάγματα, συμπεριλαμβάνονται στο πλήθος των ετικετών όπου οι επισκέπτες των ΒορΟινών προσκαλούνται να δοκιμάσουν.
Η εκδήλωση «ΒορΟινά» διοργανώνεται από το γραφείο της ένωσης «Οινοποιοί Βορείου Ελλάδος» αποκλειστικά για τα ίδια τα μέλη της και απευθύνεται τόσο σε επαγγελματίες της εστίασης και διακίνησης οίνου, όσο και στο καταναλωτικό κοινό.
Πάνω απ’ όλα όμως, απευθύνεται σε εκείνες και εκείνους που αγαπούν το επώνυμο Ελληνικό κρασί και επιθυμούν να το γνωρίσουν μέσα από τις δημιουργίες κορυφαίων οινοποιών.
Αξίζει να σημειωθεί πως η ένωση «Οινοποιοί Βορείου Ελλάδος» συμπληρώνει φέτος τα 30 χρόνια λειτουργίας της έχοντας προσφέρει κάθε δυνατή αξία στη δημιουργία, την εξέλιξη και την προώθηση του «επώνυμου Ελληνικού οίνου», στην Ελλάδα και στο εξωτερικό.

ΒορΟινά Αγορά Μοδιάνο
Παρασκευή 20 Οκτωβρίου 2023
Αγορά Μοδιάνο – Εξώστης
Είσοδος: Ερμού 24, Θεσσαλονίκη
Ωράριο – Ροή: 1η 18:00-20:00 και 2η 20:00-22:00.
Είσοδος: 10€ (συμπεριλαμβάνει δώρο το ποτήρι οινογευσίας)
Εισιτήρια μέσω Viva: ΒορΟινά Αγορά Μοδιάνο
Πληροφορίες για τα μέλη των “Οινοποιών Βορείου Ελλάδος” που συμμετέχουν στα ΒορΟινά μπορείτε να βρείτε στο www.winemakersofnorthgreece.gr/oinopoieia/
Επισκεφθείτε την ιστοσελίδα www.agoramodiano.com για να ενημερωθείτε σχετικά με την «Αγορά Μοδιάνο» και τις επιχειρήσεις που δραστηριοποιούνται στο χώρο της.

Οι εκφράσεις του Ξινόμαυρου στο "The Wine Hub"
2023-11-01 16:00 - 21:00 | The Wine Hub, Πολυτεχνείου 17Β - Ολ. Διαμαντή 2 (Είσοδος), Θεσσαλονίκη, 54626, Ελλάδα
Οι Εκφρασεις του Ξινομαυρου στο “Τhe Wine Hub”

Στη 1 Νοεμβρίου το Ξινόμαυρο γιορτάζει και η ένωση «Οινοποιοί Βορείου Ελλάδος» δέχεται τα «χρόνια πολλά»!!!

Οι εκφράσεις του Ξινόμαυρου στο The Wine Hub, το χώρο γευστικών δοκιμών της ένωσης «Οινοποιοί Βορείου Ελλάδος», για μία ελεύθερη οινογευσία (walk around wine tasting) ανοιχτή στο κοινό.
Μία θαυμάσια ευκαιρία γνωριμίας με το Ξινόμαυρο μέσα από τις εκφράσεις του, blanc de noir (λευκής οινοποίησης οίνους), ροζέ και ερυθρούς ξηρούς οίνους, μονοποικιλιακούς και σε χαρμάνι.
Στο πλαίσιο της κατανόησης των αρωμάτων και των οργανοληπτικών χαρακτηριστικών της ποικιλίας, θα συνδυάζονται παράλληλα με τα κρασιά, διάφορες γεύσεις, δίνοντας τη δυνατότητα για ένα ενδιαφέρον «small bites and wine pairing».

Οι εκφράσεις του Ξινόμαυρου
The Wine Hub
Ολυμπίου Διαμαντή 2 (Κτίριο Πολυτεχνείου 17β)
Θεσσαλονίκη (περιοχή Δικαστήρια)
Tετάρτη 1 Νοεμβρίου 2023
Ώρες εκδήλωσης: 16:00-21:00
Είσοδος 10 ευρώ με κράτηση στο https://rb.gy/y674k

……….
Διοργάνωση: Ένωση «Οινοποιοί Βορείου Ελλάδος»

Πληροφορίες για την ένωση “Οινοποιοί Βορείου Ελλάδος”, το προφίλ, τους στόχους, τα μέλη και τις δράσεις της (εκδηλώσεις, οινοτουρισμός, εκπαιδευτικά σεμινάρια, το “The Wine Hub” και άλλα), μπορείτε να βρείτε εδώ, όπως και στις σελίδες winemakersofnorthgreece στο facebook και στο instagram.

Τα ΒορΟινά του Ξινόμαυρου στην Αθήνα
2023-11-01 17:00 - 22:00 | Amalias 36, Λεωφόρος Αμαλίας 36, Αθήνα, 10558, Ελλάδα
Τα ΒορΟινα του Ξινομαυρου στην Αθηνα

Στη 1 Νοεμβρίου το Ξινόμαυρο γιορτάζει στην Αθήνα με ανοιχτή γευσιγνωσία οίνων (walk around tasting), 2 masterclasses και θεματικά τραπέζια γευσιγνωσίας.
Η 1η του Νοέμβρη έχει καθιερωθεί ως η Παγκόσμια Ημέρα Ξινόμαυρου και η ένωσή μας «Οινοποιοί Βορείου Ελλάδος» δεν θα μπορούσε να μη γιορτάσει το γεγονός!
Σας περιμένουμε σε μία 3σδιάστατη γιορτή με:

ελεύθερη οινογευσία οίνων της ποικιλίας Ξινόμαυρο, από όλη τη Μακεδονία και σε όλες του τις εκδοχές, παρουσία sommelier.
2 διαφορετικά masterclasses τυφλής δοκιμής με θέμα ‘’Terroir vs Vinification’’με τον πολυβραβευμένο sommelier, Άρη Σκλαβενίτη. Το κάθε masterclass θα διαπραγματευτεί το πολυδιάστατο προφίλ της ποικιλίας, από την τρέχουσα εσοδεία έως το 2007, αναλύοντας την πορεία συγκεκριμένων ετικετών στο πέρασμα του χρόνου.

Σημείωση: τα κρασιά των 2 masterclasses θα είναι διαφορετικά.

το θεματικό δωμάτιο «Τα Παλαιωμένα» με εσοδείες που φτάνουν μέχρι το 1996, παρουσία sommelier.

Οι «Οινοποιοί Boρείου Ελλάδος» επιλέγουν μερικές από τις πλέον εκφραστικές εσοδείες των κρασιών τους βασισμένων στην ποικιλία Ξινόμαυρο αποδεικνύοντας τους λόγους που αυτή η συναρπαστική ποικιλία κατακτά τις αγορές του κόσμου.
Οίνοι ΠΟΠ, ΠΓΕ, Ποικιλιακοί, μέχρι και περιορισμένης κυκλοφορίας, ακόμη και ρετσίνα, στη διάθεση του κοινού.
Οι δοκιμές απευθύνονται στο ευρύ κοινό, καταναλωτές που επιθυμούν να γνωρίσουν τις πτυχές της πολυδυναμικής και πολυδιάστατης αυτής ποικιλίας, αλλά και επαγγελματίες από το χώρο της εστίασης, εμπόριο οίνων, sommelier, wine experts, οινοδημοσιογράφους κ.λπ., που ενδιαφέρονται να εμπλουτίσουν τις γνώσεις τους πάνω στο Ξινόμαυρο και στον αμπελώνα της Βόρειας Ελλάδας.

Ημέρα: Tετάρτη 1 Νοεμβρίου 2023
Ωράριο: 17:00-22:00
Ώρες masterclasses: 17.30-18.30 & 19.30-20.30.
Χώρος: Κτίριο Αμαλίας 36, Λεωφόρος Αμαλίας 36, Αθήνα.
Κόστος εισόδου στις δοκιμές (ελεύθερη οινογευσία και θεματικό δωμάτιο): 10 ευρώ.
Κόστος εισόδου για κάθε masterclass (συμπεριλαμβάνει και τις υπόλοιπες δοκιμές): 35 ευρώ.
Το εισιτήριο για την είσοδο των επισκεπτών στις δοκιμές και στα masterclasses διατίθεται ξεχωριστά ανά ενότητα μέσω της πλατφόρμας Viva, στο σύνδεσμο: https://www.more.com/happenings/ta-voroina-tou-xinomavrou-stin-athina/. Η δυνατότητα για αγορά μέσω Viva ισχύει μέχρι και κατά τη διάρκεια της εκδήλωσης και προτείνουμε την έγκαιρη αγορά του.

Διοργάνωση: Ένωση «Οινοποιοί Βορείου Ελλάδος» (ΕΝΟΑΒΕ).
Πληροφορίες για την ένωση “Οινοποιοί Βορείου Ελλάδος”, το προφίλ, τους στόχους, τα μέλη και τις δράσεις της (εκδηλώσεις, οινοτουρισμός, εκπαιδευτικά σεμινάρια, το “The Wine Hub” και άλλα), μπορείτε να βρείτε στην ιστοσελίδα www.winemakersofnorthgreece.gr όπως και στις σελίδες winemakersofnorthgreece στο facebook και στο instagram.

Τα hashtag (#) της εκδήλωσης για τις αναρτήσεις σας, στα μέσα κοινωνικής δικτύωσης είναι #xinomavroday #november1st #xinomavrolovers #xinomavrogeeks

Παγκόσμια Ημέρα Οινοτουρισμού 2023
2023-11-12 11:00 - 17:00 | Ανοιχτες Πορτες 2026
Παγκοσμια Ημερα Οινοτουρισμου 2023

Την Κυριακή 12 Νοεμβρίου γιορτάζουμε την Παγκόσμια Ημέρα Οινοτουρισμού και σας περιμένουμε στα επισκέψιμα οινοποιεία των «Δρόμων του Κρασιού της Βορείου Ελλάδος»!

Όπως έχει καθιερωθεί, κάθε δεύτερη Κυριακή του Νοέμβρη, , έτσι και φέτος συμμετέχουμε και γιορτάζουμε τον οινοτουρισμό, μαζί με άλλες οινοπαραγωγικές περιοχές του πλανήτη μας.
Μια μέρα που στοχεύει να βιώσουμε την εμπειρία που προσφέρει ο οινοτουρισμός, συνδυάζοντας τη γνωριμία με τον αμπελώνα, την οινοποίηση και την οινογευσία, με την ομορφιά του κάθε τόπου που θα επισκεφθούμε.
Άλλωστε, η φύση είναι πανέμορφη αυτή την εποχή με τα χρώματα του Φθινοπώρου.
21 οινοποιεία της ένωσης «Οινοποιοί Βορείου Ελλάδος» προσκαλούν το κοινό στα οινοποιεία τους για ξεναγήσεις και γευστικές δοκιμές οίνων, από τον τρύγο του 2023, τρέχουσες σοδειές που κυκλοφορούν στην αγορά αλλά και παλαιωμένες σε περιορισμένη κυκλοφορία.
Μία θαυμάσια ευκαιρία να ανανεώσουμε την κάβα μας, για τις ονομαστικές γιορτές που ακολουθούν, την περίοδο των Χριστουγέννων αλλά και για κάθε στιγμή που θέλουμε να της προσδώσουμε μία ιδιαίτερη αξία.
Η είσοδος στα οινοποιεία των «Δρόμων του Κρασιού της Βορείου Ελλάδος» είναι δωρεάν.

Κοινό ωράριο λειτουργίας*: 11:00-17:00
* Βαένι 11:00-16:00
* Κτήμα τ’ Αποστόλη 11:00-18:00
* Nico Lazaridi: 11:00 πρώτη ξενάγηση, 16:00 τελευταία ξενάγηση (ξεναγήσεις κάθε μισή ώρα)

Διαδρομή του Κρασιού των Θεών του Ολύμπου
Κτήμα Κατσαρού

Διαδρομή του Κρασιού της Ηπείρου
Zoinos Winery

Διαδρομή του Κρασιού των Λιμνών
Αμπελώνας Καμκούτη
Κτήμα Βογιατζή
Κτήμα Στεργίου
Κτήμα Άλφα

Διαδρομή του Κρασιού της Νάουσας
Βαένι Νάουσα
Αργατία
Κτήμα Κυρ-Γιάννη
Κτήμα Φουντή

Διαδρομή του Κρασιού Πέλλας-Γουμένισσας
Κτήμα 3Γενιές
Κτήμα Ζην Ηδέως
Μικρό Κτήμα Τίτου

Διαδρομή του Κρασιού της Θεσσαλονίκης
Οινοποιείο Κεχρής
Κτήμα Φλόριαν
Κτήμα Γεροβασιλείου

Διαδρομή του Κρασιού του Διονύσου
Κτήμα τ’ Αποστόλη
Κτήμα Παυλίδη
Nico Lazaridi
Κτήμα Κώστα Λαζαρίδη
Κτήμα Βιβλία Χώρα
Περισσότερες πληροφορίες για το δίκτυο «Δρόμοι του Κρασιού της Βορείου Ελλάδος», τα επισκέψιμα οινοποιεία και γενικότερα για την ένωση «Οινοποιοί Βορείου Ελλάδος» και τις δράσεις μας, μπορείτε να βρείτε εδώ: https://winemakersofnorthgreece.gr/dromoi-tou-krasiou/oinikes-diadromes/

Σεμινάριο Οίνου στο Βελβεντό Κοζάνης
2023-11-21 10:00 - 2023-11-22 16:30 | Βελβεντό Κοζάνης, Βελβεντό, Κοζάνης, Ελλάδα
Σεμιναριο Οινου στο Βελβεντο Κοζανης
Η εκπαίδευση του κοινού σχετικά με την απόκτηση της οινικής κουλτούρας και κυρίως, η εκπαίδευση των ιδιοκτητών και εργαζόμενων σε επιχειρήσεις εστίασης (HO.RE.CA. – Ξενοδοχεία, Εστιατόρια, Καφέ) και εμπορίας οίνου (κάβες, διανομείς, super markets, καταστήματα delicatessen), αποτελεί κύριο μέλημα των «Οινοποιών Βορείου Ελλάδος» έχοντας θεσπίσει ειδικά «Σεμινάρια Οίνου» με εκπαιδευτική θεματολογία.
Επόμενος μας σταθμός το Βελβεντό Κοζάνης και πιο συγκεκριμένα στον Αμπελώνα Καμκούτη και το Κτήμα Βογιατζή, σε ένα διήμερο εκπαιδευτικό σεμινάριο οίνου με θέμα «Βασικές αρχές οινογνωσίας»

ΤΡΙΤΗ 21/11/23: 10:00 – 16:30 (Κτήμα Βογιατζή)
ΤΕΤΑΡΤΗ 22/11/23: 10:00 – 16:30 (Αμπελώνας Καμκούτη)

Πληροφορίες:

Εισηγητές του σεμιναρίου είναι η κα Μαρία Δήμου, οινοχόος, καθηγήτρια στη σχολή LeMonde, υπεύθυνη marketing στο Κατώγι Αβέρωφ.
Το κόστος συμμετοχής στο σεμινάριο είναι 100€. Στο κόστος περιλαμβάνονται οι σημειώσεις με την ύλη του σεμιναρίου και η βεβαίωση παρακολούθησης του.
Η μετάβαση στους χώρους που θα πραγματοποιηθεί το σεμινάριο θα πρέπει να πραγματοποιηθεί με μέριμνα των συμμετεχόντων.
Οι διαθέσιμες θέσεις του σεμιναρίου είναι είκοσι (30) και θα τηρηθεί σειρά προτεραιότητας.

Στο παρακάτω σύνδεσμο θα βρείτε περισσότερες πληροφορίες σχετικά με το πρόγραμμα του σεμιναρίου, καθώς και οδηγίες για την συμμετοχής σας στο σεμινάριο.
https://docs.google.com/…/1FAIpQLSfq17LVpO0…/viewform…
#wineseminars #winemakersofnorthgreece

Σεμινάριο Οίνου στη Θεσσαλονίκη
2023-12-04 09:30 - 2023-12-05 16:30 | Ανοιχτες Πορτες 2026
Σεμιναριο Οινου στη Θεσσαλονικη

Το σεμινάριο θα πραγματοποιηθεί στη Θεσσαλονίκη, και συγκεκριμένα, στις 4/12 στο “The Wine Hub” το χώρο γευστικών δοκιμών της Ένωσης και στις 5/12 στο Οινοποιείο Κεχρής στο Καλοχώρι, με ωράριο και τις δύο ημέρες 10:00-16:30 (ώρα προσέλευσης 09:45).
Η πρόσκληση απευθύνεται κυρίως σε εργαζόμενους στο χώρο εστίασης και εμπόριου οίνου αλλά και σε καταναλωτές που επιθυμούν να εμπλουτίσουν τις οινικές τους γνώσεις, καλύπτοντας πλήρως τις βασικές αρχές οινογνωσίας με ύλη που έχει συνταχθεί από την ένωση “Οινοποιοί Βορείου Ελλάδος”.
Το σεμινάριο διαρκεί 14 εκπαιδευτικές ώρες και θα πραγματοποιηθεί σε δύο (2) ημέρες σύμφωνα με το πρόγραμμα που θα βρείτε παρακάτω.
Τη βασική εκπαιδευτική ύλη του σεμιναρίου θα παρουσιάσει η κα. Μαρία Δήμου, οινοχόος, καθηγήτρια στη σχολή LeMonde, υπεύθυνη marketing στο Κατώγι Αβέρωφ.
Στη διάρκεια του σεμιναρίου, τις βασικές αρχές οινογνωσίας θα συμπληρώσουν γευστικές δοκιμές παρουσία οινοποιών/εκπροσώπων οινοποιείων, ενώ στο Οινοποιείο Κεχρής οι συμμετέχοντες θα έχουν τη δυνατότητα να καλύψουν τις ενότητες της δεύτερης ημέρας στους χώρους παραγωγής οίνων.
Ο αριθμός των θέσεων είναι περιορισμένος (20) και θα τηρηθεί σειρά προτεραιότητας.
Κόστος συμμετοχής: 100 ευρώ (περιλαμβάνει την ύλη σε βιβλιοδετημένη έκδοση, βεβαίωση παρακολούθησης, τα διαλείμματα καφέ, τα γεύματα, τις γευστικές δοκιμές και ότι άλλο αναφέρεται στο πρόγραμμα).
Oδηγίες για την συμμετοχής σας στο σεμινάριο θα βρείτε εδώ: https://shorturl.at/fmuCS
Σημείωση: Η μετάβαση στους χώρους που θα πραγματοποιηθεί το σεμινάριο πραγματοποιείται με μέριμνα των συμμετεχόντων.
Πληροφορίες για την ένωση “Οινοποιοί Βορείου Ελλάδος”, τα οινοποιεία-μέλη μας, το προφίλ και τις δράσεις μας, θα βρείτε και στις σελίδες κοινωνικής δικτύωσης, facebook, instagram και tiktok, winemakersofnorthgreece.

ΒορΟινά Χριστουγέννων 2023 - Θεσσαλονίκη
2023-12-11 18:00 - 22:00 | Ξενοδοχείο Electra Palace, Πλατεία Αριστοτέλους, Θεσσαλονίκη, 54624, Ελλάδα
Τα ΒορΟινα των Χριστουγεννων!
Tα ΒορΟινα της Αγαπης!

Χριστουγεννιάτικα δένδρα, πολύχρωμα στολίδια, λαμπιόνια, μουσική, κεράσματα και τα καλύτερα κρασιά από τα κορυφαία οινοποιεία της Βόρειας Ελλάδας.
Η εικόνα από τα «ΒορΟινά των Χριστουγέννων» που μαζί με τα λαμπερά χαμόγελα των παρευρισκόμενων, επισκεπτών και οινοποιών, πλέκουν τον ιστό μίας εκδήλωσης ποιότητας, χαράς και κυρίως ανθρωπιάς, εφόσον, όλα τα έσοδα από τα εισιτήρια εισόδου θα προσφερθούν στο Ειδικό Γυμνάσιο-Λύκειο Καστοριάς.
Πρόκειται για εκδήλωση που εξυμνεί το επώνυμο ποιοτικό Ελληνικό κρασί και πραγματοποιείται τη Δευτέρα 11 Δεκεμβρίου, ώρες 18:00-22:00, στο ξενοδοχείο Electra Palace στη Θεσσαλονίκη.
Τα «ΒορΟινά των Χριστουγέννων» αποτελούν μία εορταστική Χριστουγεννιάτικη έμπνευση των «Οινοποιών Βορείου Ελλάδος», να προσφέρουν στο κοινό τη δυνατότητα να δοκιμάσει εξαίρετα κρασιά από τα κελάρια τους, παλιές σοδειές, οίνους σε μεγάλα μεγέθη φιαλών, πειραματικές, ακυκλοφόρητες ή ιδιαίτερα περιορισμένης κυκλοφορίας ετικέτες, ακόμη και κάποιες που δεν διατίθενται στην αγορά.
Επιπλέον, μικρές κάθετες γευσιγνωσίες, one off αποκαλύψεις, ενδιαφέροντα αποστάγματα και πολλά, πάρα πολλά ακόμη, στα τραπέζια και στις φιάλες της εκδήλωσης.
Στόχος είναι το κοινό, καταναλωτές και επαγγελματίες από την εστίαση και το εμπόριο οίνου, να γνωρίσει, να γευθεί, να απολαύσει και κυρίως να κατανοήσει τον οινικό πλούτο μερικών από τα πλέον κορυφαία οινοποιεία της χώρας, όπως εξελίσσεται η αμπελουργία και η οινοποιία στο σήμερα.
Τα «ΒορΟινά των Χριστουγέννων» πραγματοποιούνται από το 2016, πάντα με το ίδιο αυθεντικό και πρωτοποριακό δικό τους στυλ, των εξαίρετων, ιδιαίτερων και ακριβών κρασιών, καθώς και αμπελοοινικών αποσταγμάτων, και πάντα στο πνεύμα της αγάπης των ημερών.
Τα έσοδα, όπως συνηθίζεται κάθε φορά από τη συγκεκριμένη εκδήλωση, προσφέρονται σε ίδρυμα φροντίδας παιδιών. Για φέτος, το Δ.Σ. της ένωσης «Οινοποιοί Βορείου Ελλάδος» έχει αποφασίσει το χρηματικό ποσό που θα συλλεχθεί από τα εισιτήρια των επισκεπτών, να δοθεί εξ ολοκλήρου στο Ενιαίο Επαγγελματικό Ειδικό Γυμνάσιο-Λύκειο Καστοριάς.
Συνεργάτης, όπως ανελλιπώς κάθε χρονιά, σε αυτή την κίνηση προσφοράς και αγάπης, το ξενοδοχείο Electra Palace Thessaloniki που φιλοξενεί την εκδήλωση στους πανέμορφα στολισμένους για τα Χριστούγεννα χώρους του, με θέα τη μαγική Πλατεία Αριστοτέλους.

Τα ΒορΟινά των Χριστουγέννων
Δευτέρα 11 Δεκεμβρίου 2023
Ώρες 18:00-22:00
Τοποθεσία: Ξενοδοχείο Electra Palace
Πλατεία Αριστοτέλους, Θεσσαλονίκη
Κόστος εισιτηρίου: 15,00€
Εισιτήρια μπορείτε να προμηθευτείτε στον παρακάτω σύνδεσμο: https://www.more.com/happenings/voroina-christougennon-2023-thessaloniki/
Τα «ΒορΟινά των Χριστουγέννων» είναι μία ακόμη ετήσια και θεσμοθετημένη εκδήλωση της ένωσης «Οινοποιοί Βορείου Ελλάδος».
Πληροφορίες για την ένωση “Οινοποιοί Βορείου Ελλάδος”, τα οινοποιεία-μέλη της, το προφίλ και τις δράσεις της, θα βρείτε και στις σελίδες κοινωνικής δικτύωσης, facebook, instagram και tiktok: winemakersofnorthgreece.

Τα ΒορΟινά στην Αθήνα 2024
2024-02-05 12:00 - 20:00 | Ζάππειο Μέγαρο, Λεωφόρος Βασιλίσσης Όλγας, Αθήνα, 10557
Τα ΒορΟινά της Αθήνας, η οινική εκδήλωση που αγαπήθηκε όσο καμία άλλη διοργάνωση για το κρασί στην Ελλάδα, πραγματοποιείται φέτος στο Ζάππειο Μέγαρο, τη Δευτέρα 5 Φεβρουαρίου 2024, από τις 12 το μεσημέρι έως τις 8 το βράδυ.
Πρόκειται για την ετήσια έκθεση γευσιγνωσίας οίνων και αποσταγμάτων της ένωσης “Οινοποιοί Βορείου Ελλάδος”, των κορυφαίων οινοποιείων του βορειοελλαδίτικου αμπελώνα, που απευθύνεται στο ευρύ κοινό, καταναλωτές, και επαγγελματίες από την εστίαση και το εμπόριο οίνου.
Με ανανεωμένη διάθεση και σε νέα τοποθεσία φέτος, στο Ζάππειον Μέγαρο, πάντα όμως με την ίδια χαρά και προσμονή, τα ΒορΟινά θα ενώσουν και πάλι τους οπαδούς, φίλες και φίλους, του επώνυμου, ποιοτικού Ελληνικού κρασιού.
Στα τραπέζια των Οινοποιών Βορείου Ελλάδος, ο πλούτος του αμπελώνα της Βόρειας Ελλάδας, από τον Όλυμπο στην Ήπειρο και από εκεί σε όλη τη Μακεδονία.
Οίνοι ξηροί λευκοί, blanc de noir, orange, ροζέ και ερυθροί, αφρώδεις λευκοί, ροζέ και ερυθροί, ημίξηροι, ημίγλυκοι και γλυκείς (φυσικώς ή φυσικός), μονοποικιλιακοί ή σε χαρμάνια, αλλά και αμπελοοινικά αποστάγματα έως μακρόχρονης παλαίωσης, είναι ένα μέρος μόνο των επιλογών που οι επισκέπτες της έκθεσης θα γευτούν.
Στις καλύτερες προτάσεις / Στα highlights των ΒορΟινών:
• Ιδιαίτερο ενδιαφέρον θα έχουν τα κρασιά του τρύγου 2023 που ως γνωστόν, αποτέλεσε μια απαιτητική οινική χρονιά, με εξαιρετικά ωστόσο αποτελέσματα από τη Βόρειο Ελλάδα.
• Το Ξινόμαυρο σε όλες του τις εκδοχές και εκφράσεις.
• Ποικιλίες που καλλιεργούνται μόνο στη Βόρειο Ελλάδα, από τη Ντεμπίνα, το Βλάχικο και το Λημνιό, μέχρι το Αμάσσι και τη Νεγκόσκα.
• Το λευκό χαρμάνι-στυλ των δραμινών κρασιών.
• Τα κρασιά από τα υψηλότερα αμπελοτόπια της Ελλάδας.
• Οι δύο μονοποικιλιακές ερυθρές ετικέτες αφρωδών της Ελλάδας, από γηγενείς ποικιλίες.
• Πειραματικές ετικέτες που ακόμη δεν κυκλοφορούν καθώς και νεοκυκλοφόρητες.
• Δημιουργίες βασισμένες σε διεθνείς ποικιλίες, εφάμιλλες του τόπου καταγωγής τους.
… και πολλά πολλά ακόμη!
Παράλληλο πρόγραμμα για περισσότερη οινική απόλαυση:
Αίθουσα 6

Διαγωνισμός τυφλής γευσιγνωσίας για εκκολαπτόμενους αλλά και έμπειρους γευσιγνώστες και γευσιγνώστριες.
Ώρες 13:00-15:00 – Είσοδος δωρεάν.
Έπαθλο 3 φιάλες κρασί στους 3 πρώτους νικητές/νικήτριες!
Masterclass με τον Master of Wine Κωνσταντίνο Λαζαράκη και τίτλο «Σπουδή στο Ασύρτικο και τη Μαλαγουζιά της Βόρειας Ελλάδας».
Μία εις βάθος ανάλυση των δύο σημαντικότερων γηγενών λευκών ποικιλιών από τα σημαντικότερα αμπελοτόπια της Βόρειας Ελλάδας και από 21 επιλεγμένες ετικέτες.
Ώρες 17:00-19:00
Πληροφορίες και δήλωση συμμετοχής εδώ: https://shorturl.at/rCWY5

Αίθουσα 4 – Θεματικά τραπέζια οινογευσίας

Γευστική δοκιμή των βραβευμένων καλύτερων οίνων ανά κατηγορία και ειδικών βραβείων, καθώς και του καλύτερου αποστάγματος, του 23ου Διαγωνισμού Οίνου & Αποσταγμάτων Θεσσαλονίκης.
Γνωρίζουμε και δοκιμάζουμε σπάνιες αμπελοοινικές ποικιλίες που καλλιεργούνται στον βορειοελλαδίτικο αμπελώνα.
Τα Ροζέ της Βόρειας Ελλάδας, είναι τα ροζέ της καρδιάς μας, γι’ αυτό τα δοκιμάζουμε στα τραπέζια των ΒορΟινών αλλά και όλα μαζί στο θεματικό τραπέζι οινογευσίας.

Από αρχαιοτάτων χρόνων, το κρασί αποτελεί κομμάτι του πολιτισμού καθώς δεν έλειπε ποτέ από τις κοινωνικές συναθροίσεις. Τα ΒορΟινά αποτελούν την κοινωνική συνάθροιση για το ίδιο το κρασί, το κοινό και τους δημιουργούς του.
Οι “Οινοποιοί Βορείου Ελλάδος” από τους “Δρόμους του Κρασιού της Βορείου Ελλάδος”:
Από τη Διαδρομή του Κρασιού των θεών του Ολύμπου
• Κτήμα Κατσαρού – Κρανιά Ολύμπου
• Οινοποιείο Kitrvs, – Πύδνα Πιερίας
Από τη Διαδρομή της Ηπείρου
• Zoinos Winery – Ζίτσα, Ιωάννινα
• Κατώγι Αβέρωφ – Μέτσοβο, Ιωάννινα
Από τη Διαδρομή του Κρασιού των Λιμνών
• Αμπελώνας Καμκούτη – Βελβεντό Κοζάνης
• Κτήμα Βογιατζή – Βελβεντό Κοζάνης
• Κτήμα Πάντου – Υδρούσα Φλώρινας
• Κτήμα Άλφα – Αμύνταιον Φλώρινας
Από τη Διαδρομή του Κρασιού της Νάουσας
• Κτήμα Ταραλάς – Πατρίδα
• Argyrakis Wines – Τριπόταμος
• Ευστρατία Ταζογλίδου – Νάουσα
• Κτήμα Διαμαντάκος – Μαντέμι
• Μπουτάρη – Στενήμαχος
• Κτήμα Φουντή – Νέα Στράντζα
• Κτήμα Κυρ-Γιάννη – Γιαννακοχώρι
• Αργατία – Ροδοχώρι
• Βαένι Νάουσα – Επισκοπή
Από τη Διαδρομή του Κρασιού Πέλλας-Γουμένισσας
• 3 Γενιές – Πιπεριά – Αριδαία Πέλλας
• Κτήμα Ζην Ηδέως – Λουτράκι Αλμωπίας, Πέλλα
• Μικρό Κτήμα Τίτου – Δύο Ποτάμια, Παιονία, Γουμένισσα
Από τη Διαδρομή του Κρασιού της Θεσσαλονίκης
• Οινοποιείο Κεχρής – Καλοχώρι
• Κτήμα Γεροβασιλείου – Επανομή
Από τη Διαδρομή του Κρασιού της Χαλκιδικής
• Κτήμα Πόρτο Καρράς – Νέος Μαρμαράς, Σιθωνία
• Μετόχι Μυλοπόταμος – Ιερό Κελί Αγίου Ευσταθίου, Άγιον Όρος
Από τη Διαδρομή του Κρασιού του Διονύσου
• Κτήμα Βιβλία Χώρα – Κοκκινοχώρι Καβάλας
• Κτήμα Τέχνη Οίνου – Μικροχώρι Δράμας
• Nico Lazaridi – Αγορά Δράμας
• Κτήμα Κώστα Λαζαρίδη – Αδριανή Δράμας
• Κτήμα Παυλίδη – Κοκκινόγεια Δράμας
• Oenops – Προσοτσάνη Δράμας
• Το Κτήμα τ’ Αποστόλη – Άμπελοι Σερρών
Είσοδος:
Tο εισιτήριο για την είσοδο των επισκεπτών στα ΒορΟινά, το κοινό μπορεί να το προμηθευτεί μέσω της πλατφόρμας Viva (more.com by viva) https://www.more.com/happenings/ta-voroina-stin-athina-2024/ που ισχύει μέχρι και τις 19:30 (στις 5/2/24).Το κόστος είναι 12€ ενώ για φοιτητές 8€ (με την επίδειξη της φοιτητικής ταυτότητας κατά την προσέλευση στην εκδήλωση).
Επίσης, το κοινό θα μπορεί να προμηθευτεί εισιτήρια και από την είσοδο επισκεπτών στη γραμματεία της εκδήλωσης, με κόστος 15€, ενώ για φοιτητές 10€ (με την επίδειξη της φοιτητικής ταυτότητας).
Στην τιμή του εισιτηρίου συμπεριλαμβάνεται το συλλεκτικό ποτήρι γευσιγνωσίας κρασιού της εκδήλωσης όπου οι επισκέπτες θα παραλαμβάνουν κατά την είσοδό τους. Το ποτήρι, είναι εγκεκριμένο από τον OIV (Διεθνή Οργανισμό Αμπέλου & Οίνου).
Οι επαγγελματίες, από το χώρο της εστίασης και εμπορίας οίνου, καθώς και οι δημοσιογράφοι, θα λάβουν στην είσοδο το ονομαστικό τους καρτελάκι, ενώ το καταναλωτικό κοινό, το βραχιόλι με το λογότυπο των ΒορΟινών.
Η εκδήλωση “ΒορΟινά” διοργανώνεται από το γραφείο της ένωσης “Οινοποιοί Βορείου Ελλάδος” για τη συμμετοχή των μελών της αποκλειστικά.
Πληροφορίες για την ένωση “Οινοποιοί Βορείου Ελλάδος” (ΕΝΟΑΒΕ), το προφίλ, τους στόχους, τα μέλη και τις δράσεις της (εκδηλώσεις, οινοτουρισμός, εκπαιδευτικά σεμινάρια, το “The Wine Hub” κ.ά.), μπορείτε να βρείτε εδώ, στην ιστοσελίδα www.winemakersofnorthgreece.gr όπως και στις σελίδες winemakersofnorthgreece, στο facebook και στο instagram.
Οι Οινοποιοί Βορείου Ελλάδος, θα βρίσκονται εκεί για να σας συναντήσουν και φέτος, για 19η χρονιά!
Κλείστε το εισιτήριο σας εδώ

Masterclass "Σπουδή στο Ασύρτικο και τη Μαλαγουζιά της Βόρειας Ελλάδας"
2024-02-05 17:00 - 19:00 | Ζάππειο Μέγαρο, Λεωφόρος Βασιλίσσης Όλγας, Αθήνα, 10557
Masterclass με τον Master of Wine Κωνσταντίνο Λαζαράκη και τίτλο
“Σπουδή στο Ασύρτικο και τη Μαλαγουζιά της Βόρειας Ελλάδας”

Μία εις βάθος ανάλυση των δύο σημαντικότερων λευκών γηγενών ποικιλιών από τα κορυφαία αμπελοτόπια της Βόρειας Ελλάδας.
21 επιλεγμένες ετικέτες θα δοκιμαστούν σε 4 διαφορετικά flights, εξετάζοντας τις διαφορετικές πτυχές των δύο ποικιλιών. Αρωματικές, φυτικές, φρουτώδεις, ορυκτές, πληθωρικές ή βαρελάτες, είναι μερικές από αυτές.
Σίγουρα θα γνωρίσουμε κάποιες από τις πλέον ξεχωριστές προτάσεις των δύο αυτών συναρπαστικών ποικιλιών.
Η καθοδήγηση του Κωνσταντίνου Λαζαράκη MW αναμένεται να αποτελέσει την αιχμή του δόρατος.
Πληροφορίες:
– Δευτέρα 5 Φεβρουαρίου 2024
– Ώρα 17:00-19:00
– Ζάππειον Μέγαρον, Αθήνα
– Αίθουσα 6
– Κόστος: 35€ (συμπεριλαμβάνει το εισιτήριο εισόδου στην εκδήλωση “ΒορΟινά στην Αθήνα” και το συλλεκτικό ποτήρι γευστικής δοκιμής οίνων της εκδήλωσης).
Πληροφορίες και δήλωση συμμετοχής εδώ: https://shorturl.at/rCWY5
Ο αριθμός των θέσεων είναι περιορισμένος και θα τηρηθεί σειρά προτεραιότητας.
Το masterclass πραγματοποιείται στο πλαίσιο της εκδήλωσης “ΒορΟινά στην Αθήνα” της ένωσης “Οινοποιοί Βορείου Ελλάδος”.
Η εκδήλωση “ΒορΟινά στην Αθήνα” διεξάγεται τη Δευτέρα 5/2/24, ώρες 12:00-20:00 στο Ζάππειον Μέγαρον, στις αίθουσες 3 και 4.
Εισιτήρια μέσω Viva https://www.more.com/happenings/ta-voroina-stin-athina-2024 και στην είσοδο της εκδήλωσης.

Ημερίδα: Κλιματική Κρίση - Σύγχρονες προσεγγίσεις στην καλλιέργεια της αμπέλου και στην οινοποίηση
2024-10-07 13:00 - 15:00 | Makedonia Palace, Λεωφ. Μεγ. Αλεξάνδρου 2, Θεσσαλονίκη, Θεσσαλονίκη, 54640, Ελλάδα
Το Πανεπιστήμιο έρχεται στα ΒορΟνά! Επιστήμη και καινοτομία στην υπηρεσία του κρασιού!

Κανένα θέμα δεν μας έχει απασχολήσει τελευταία όσο η “κλιματική κρίση”. Κοινωνικά, οικονομικά, πολιτισμικά, ιστορικά και βεβαίως αμπελοοινικά, αποτελεί θέμα που χρήζει συζήτησης. Τη Δευτέρα 7 Οκτωβρίου, θα συζητήσουμε για το θέμα αυτό στην ημερίδα με τίτλο “Κλιματική κρίση – Σύγχρονες προσεγγίσεις στην καλλιέργεια της αμπέλου και στην οινοποιίηση”.

Η Ημερίδα πραγματοποιείται στο πλαίσιο της εκδήλωσης οινογνωσίας-γευσιγνωσίας «ΒορΟινά» της ένωσης «Οινοποιοί Βορείου Ελλάδος» με τη συνεργασία του Τμήματος Γεωπονίας του Αριστοτελείου Πανεπιστημίου Θεσσαλονίκης και του Τμήματος Αγροτικής Βιοτεχνολογίας και Οινολογίας του Δημοκρίτειου Πανεπιστημίου Θράκης.
Η είσοδος στην εκδήλωση είναι δωρεάν (με το εισιτήριο στα ΒορΟινά).
Πληροφορίες μπορείτε να βρείτε, εδώ στην ιστοσελίδα www.winemakersofnorthgreece.gr, όπως και στις σελίδες winemakersofnorthgreece, στο facebook και στο instagram.

ΒορΟινά Θεσσαλονίκης
2024-10-07 13:00 - 21:00 | Makedonia Palace, Λεωφ. Μεγ. Αλεξάνδρου 2, Θεσσαλονίκη, Θεσσαλονίκη, 54640, Ελλάδα
Η αγαπημένη οινική εκδήλωση της Θεσσαλονίκης, με τα εξαίρετα κρασιά και αποστάγματα των «Οινοποιών Βορείου Ελλάδος» θα πραγματοποιηθεί φέτος τη Δευτέρα 7 Οκτωβρίου, με ωράριο 13:00-21:00, στο ξενοδοχείο Makedonia Palace.

Πρόκειται για την ετήσια έκθεση οινογνωσίας και οινογευσίας των κορυφαίων οινοποιείων του βορειοελλαδίτικου αμπελώνα, η οποία απευθύνεται στο ευρύ κοινό, καταναλωτές και επαγγελματίες από την εστίαση και το εμπόριο οίνου.
Στην έκθεση το κοινό, λαμβάνοντας το ειδικό ποτήρι οινογευσίας από την είσοδο, θα μπορεί να περιηγηθεί στα τραπέζια των Οινοποιών για να ανακαλύψει και να γευτεί τον πλούτο της αμπελοοινικής Βόρειας Ελλάδας, από γηγενείς και διεθνείς ποικιλίες.
Οίνοι λευκοί, ροζέ, ερυθροί, ακόμη και orange, ξηροί, ημίξηροι, ημίγλυκοι ή γλυκείς, ήρεμοι και αφρώδεις, σε νεοκυκλοφόρητες ή παλαιότερες αγαπημένες ετικέτες, αποτελούν την αρχή μόνο για να ξεκινήσει κανείς το ταξίδι του στη γνώση αλλά και την απόλαυση του μαγικού κόσμου του ποιοτικού επώνυμου Ελληνικού κρασιού.
Ακόμη περισσότερο, στα τραπέζια των Οινοποιών θα συναντήσουμε πειραματικά κρασιά, παλιές σοδειές, διαφορετικά μεγέθη φιαλών και πολλές άλλες οινικές εκπλήξεις.
Οι “Οινοποιοί Βορείου Ελλάδος” από τους “Δρόμους του Κρασιού της Βορείου Ελλάδος” που θα συμμετέχουν στα ΒορΟινά:
Από τη Διαδρομή του Κρασιού των θεών του Ολύμπου

Κτήμα Κατσαρού – Κρανιά Ολύμπου
Οινοποιείο Kitrvs, – Πύδνα Πιερίας

Από τη Διαδρομή της Ηπείρου

Zoinos Winery – Ζίτσα, Ιωάννινα
Κατώγι Αβέρωφ – Μέτσοβο, Ιωάννινα

Από τη Διαδρομή του Κρασιού των Λιμνών

Αμπελώνας Καμκούτη – Βελβεντό Κοζάνης
Κτήμα Βογιατζή – Βελβεντό Κοζάνης
Κτήμα Στεργίου – Καστοριά
Κτήμα Πάντου – Υδρούσα Φλώρινας
Κτήμα Άλφα – Αμύνταιον Φλώρινας

Από τη Διαδρομή του Κρασιού της Νάουσας

Κτήμα Ταραλάς – Πατρίδα
Argyrakis Wines – Τριπόταμος
Ευστρατία Ταζογλίδου – Νάουσα
Κτήμα Διαμαντάκος – Μαντέμι
Κτήμα Φουντή – Νέα Στράντζα
Κτήμα Κυρ-Γιάννη – Γιαννακοχώρι
Αργατία – Ροδοχώρι
Βαένι Νάουσα – Επισκοπή

Από τη Διαδρομή του Κρασιού Πέλλας-Γουμένισσας

Κτήμα Ζην Ηδέως – Λουτράκι Αλμωπίας, Πέλλα
Μικρό Κτήμα Τίτου – Δύο Ποτάμια, Παιονία, Γουμένισσα

Από τη Διαδρομή του Κρασιού της Θεσσαλονίκης

Οινοποιείο Κεχρής – Καλοχώρι
Κτήμα Γεροβασιλείου – Επανομή
Κτήμα Φλόριαν – Τρίλοφος

Από τη Διαδρομή του Κρασιού της Χαλκιδικής

Κτήμα Πόρτο Καρράς – Νέος Μαρμαράς, Σιθωνία
Μετόχι Μυλοπόταμος – Ιερό Κελί Αγίου Ευσταθίου, Άγιον Όρος
Akrathos Newlands Winery, Μεγάλη Παναγία
Κτήμα Λειβαδιώτη – Μαραθούσα

Από τη Διαδρομή του Κρασιού του Διονύσου

Κτήμα Βιβλία Χώρα – Κοκκινοχώρι Καβάλας
Οινοποιείο Αμπελόεις – Φωλιά Ν. Περάμου Καβάλας
Κτήμα Τέχνη Οίνου – Μικροχώρι Δράμας
Nico Lazaridi – Αγορά Δράμας
Κτήμα Κώστα Λαζαρίδη – Αδριανή Δράμας
Κτήμα Παυλίδη – Κοκκινόγεια Δράμας
Oenops – Προσοτσάνη Δράμας
Το Κτήμα τ’ Αποστόλη – Άμπελοι Σερρών

Παράλληλο Πρόγραμμα
Όπως κάθε χρόνο, η έκθεση θα πλαισιώνεται από ένα πλούσιο και ιδιαίτερα ενδιαφέρον πρόγραμμα παράλληλων προτάσεων:

13:00-15:00 Ημερίδα «Κλιματική κρίση – Σύγχρονες προσεγγίσεις στην καλλιέργεια της αμπέλου και στην οινοποίηση» σε συνεργασία με το ΑΠΘ και το ΔΠΘ.
16:00-17:00 Debate Οινοποιών «Καλό κρασί VS marketing»
19:00-21:00 Masterclass «Διεθνείς ποικιλίες που καλλιεργούνται στη Βόρεια Ελλάδα VS υπόλοιπος κόσμος» σε συνεργασία με την Πανελλήνια Ένωση Οινοχόων
13:00-21:00 Θεματικά τραπέζια οινογευσίας:
Σπάνιες ποικιλίες που καλλιεργούνται στον βορειοελλαδίτικο αμπελώνα
Χρυσά βραβευμένα κρασιά από τον διαγωνισμό «Thessaloniki Wine & Spirits Trophy»

Η είσοδος ή συμμετοχή στο παράλληλο πρόγραμμα είναι δωρεάν, με το γενικό εισιτήριο των ΒορΟινών (με εξαίρεση το masterclass).
Kόστος εισόδου
Το εισιτήριο για την είσοδο των επισκεπτών/τριών στα ΒορΟινά διατίθεται:

μέσω της πλατφόρμας Viva/More, με δυνατότητα για αγορά σε όλη τη διάρκεια της διοργάνωσής της, μέχρι και την ημέρα της εκδήλωσης (7/10/24) στις 20:30, στον σύνδεσμο: https://www.more.com/happenings/voroina-thessalonikis-2024/
στη γραμματεία, στην είσοδο της εκδήλωσης, στο ξενοδοχείο Makedonia Palace, με ωράριο 12:30-20:30.

Η τιμή του εισιτηρίου είναι 12€, ενώ για φοιτητές 8€ (με την επίδειξη της φοιτητικής τους ταυτότητας κατά την προσέλευση στην εκδήλωση).
Στην τιμή του εισιτηρίου συμπεριλαμβάνεται το ειδικό ποτήρι γευσιγνωσίας κρασιού.
Η είσοδος είναι δωρεάν για τους επαγγελματίες από το χώρο της εστίασης και εμπόριου οίνου, καθώς και για τους δημοσιογράφους (με την ένδειξη της επαγγελματικής κάρτας), όπου θα λάβουν από τη γραμματεία το διακριτικό βραχιόλι της ιδιότητάς τους.
Τα “ΒορΟινά” διοργανώνονται από το γραφείο της ένωσης “Οινοποιοί Βορείου Ελλάδος”, για τη συμμετοχή των μελών της αποκλειστικά.
Πληροφορίες για την ένωση “Οινοποιοί Βορείου Ελλάδος” (ΕΝΟΑΒΕ), το προφίλ, τους στόχους, τα μέλη και τις δράσεις της (εκδηλώσεις, οινοτουρισμός, εκπαιδευτικά σεμινάρια, το “The Wine Hub” κ.ά.), μπορείτε να βρείτε, εδώ στην ιστοσελίδα www.winemakersofnorthgreece.gr όπως και στις σελίδες winemakersofnorthgreece, στο facebook και στο instagram.

Debate Οινοποιών «Καλό κρασί VS marketing»
2024-10-07 16:00 - 17:00 | Makedonia Palace, Λεωφ. Μεγ. Αλεξάνδρου 2, Θεσσαλονίκη, Θεσσαλονίκη, 54640, Ελλάδα
Debate Οινοποιών «Καλό κρασί VS marketing»
Μην χάσετε την ευκαιρία να παρακολουθήσετε έναν μαραθώνιο αντιπαραθέσεων μεταξύ οινοποιών/οινολόγων και στελεχών marketing, γύρω από το κρασί!
Όπως κάθε χρόνο, ένα πλούσιο παράλληλο πρόγραμμα, με επιμορφωτικές και ψυχαγωγικές δράσεις, διοργανώνεται στο πλαίσιο των ΒορΟινών Θεσσαλονίκης. Φέτος θα έχετε την ευκαιρία να απολαύσετε ένα μοναδικό debate μεταξύ των Οινοποιών Βορείου Ελλάδος που θα ανατρέψει όλα όσα ξέρατε μέχρι τώρα για το κρασί!

Με συντονιστή τον δημοσιογράφο Γιώργο Τούλα, οι συμμετέχοντες/ουσες των δύο ομάδων θα κληθούν να επιχειρηματολογήσουν και να απαντήσουν πειστικά σε ερωτήσεις σχετικά με το κρασί ως προϊόν, το packaging αλλά και την προώθησή του.
Τι είναι πιο σημαντικό τελικά;
Πόσο έχουν αλλάξει οι προτεραιότητες στα οινοποιεία;
Υπάρχει πράγματι αντιπαράθεση ανάμεσα σε αυτούς τους δυο κλάδους;
Φυσικά θα μπορείτε να θέσετε και τις δικές σας ερωτήσεις στο τέλος της συζήτησης.
Η είσοδος είναι ελεύθερη με την αγορά του εισιτηρίου των ΒορΟινών μέσω viva/more ή από την γραμματεία της εκδήλωσης!
Μην το χάσετε!

Masterclass: Διεθνείς ποικιλίες που καλλιεργούνται στη Βόρεια Ελλάδα VS Rest of the World
2024-10-07 19:00 - 21:00 | Makedonia Palace, Λεωφ. Μεγ. Αλεξάνδρου 2, Θεσσαλονίκη, Θεσσαλονίκη, 54640, Ελλάδα
Masterclass: Διεθνείς ποικιλίες που καλλιεργούνται στη Βόρεια Ελλάδα VS Rest of the World
Με τον τίτλο «Διεθνείς ποικιλίες που καλλιεργούνται στη Βόρεια Ελλάδα VS Rest of the World », οι 3 καλύτεροι Έλληνες Sommelier για το 2024, Γιώργος Ζερβογιάννης, Παναγιώτης Κατσούδας και Δημήτρης Μπάρτζης, ενώνουν τις γνώσεις τους σε ένα masterclass αντιθέσεων, στις 7 Οκτωβρίου στα ”ΒορΟινά της Θεσσαλονίκης”.

Μία μοναδική δοκιμή κρασιών, με 6 ετικέτες από διεθνείς ποικιλίες των Οινοποιών Βορείου Ελλάδος πλάι σε αντίστοιχους εισαγώμενους οίνους.
Η δοκιμή διοργανώνεται σε συνεργασία με την Πανελλήνια Ένωση Οινοχόων.
Πληροφορίες:
– Δευτέρα 7 Οκτωβρίου 2024
– Ώρα 19:00-21:00
– Αίθουσα Amfitrion
– Κόστος: 30€
Για περισσότερες πληροφορίες και τη δήλωση συμμετοχής παρακαλούμε επισκεφθείτε τον σύνδεσμο: Masterclass VorOina 2024
Ο αριθμός των θέσεων είναι περιορισμένος και θα τηρηθεί σειρά προτεραιότητας.
Το masterclass πραγματοποιείται στο πλαίσιο της εκδήλωσης “ΒορΟινά Θεσσαλονίκης” της ένωσης “Οινοποιοί Βορείου Ελλάδος”.
Πληροφορίες μπορείτε να βρείτε, εδώ στην ιστοσελίδα www.winemakersofnorthgreece.gr, όπως και στις σελίδες winemakersofnorthgreece, στο facebook και στο instagram.

Παγκόσμια Ημέρα Ξινόμαυρου στη Θεσσαλονίκη
2024-11-01 | The Wine Hub, Πολυτεχνείου 17Β - Ολ. Διαμαντή 2 (Είσοδος), Θεσσαλονίκη, 54626, Ελλάδα
Παγκόσμια Ημέρα Ξινόμαυρου – Γιορτάζουμε με μια μοναδική γευστική δοκιμή στη Θεσσαλονίκη
Οι “Οινοποιοί Βορείου Ελλάδος” σας προσκαλούν να γιορτάσουμε μαζί την Παγκόσμια Ημέρα Ξινόμαυρου, με μια ξεχωριστή γευστική δοκιμή αφιερωμένη στην πιο σπουδαία ελληνική ερυθρή ποικιλία. Η εκδήλωση θα πραγματοποιηθεί στο “The Wine Hub”, την έδρα των “Οινοποιών Βορείου Ελλάδος”, προσφέροντας στους επισκέπτες την ευκαιρία να ανακαλύψουν τις διαφορετικές εκφράσεις του Ξινόμαυρου μέσα από τρεις σειρές (flights) μονοποικιλιακών οίνων.

Κατά τη διάρκεια της εκδήλωσης, οι συμμετέχοντες/ουσες θα έχουν τη δυνατότητα να δοκιμάσουν και να εξερευνήσουν τον πολυδιάστατο χαρακτήρα του Ξινόμαυρου, επιλέγοντας την ώρα που τους εξυπηρετεί καλύτερα από τρεις διαφορετικές ροές (16:00, 18:00 και 20:00). Η διάρκεια κάθε δοκιμής είναι 1,5 ώρα και το κόστος συμμετοχής ανέρχεται στα 10€ (με κράτηση).
Οι ενδιαφερόμενοι/ες μπορούν να δηλώσουν συμμετοχή μέσω της φόρμας εγγραφής που θα βρουν στον ακόλουθο σύνδεσμο: https://shorturl.at/i9ztn
Η προκράτηση είναι απαραίτητη λόγω περιορισμένων θέσεων (έως 20 άτομα ανά ροή) και θα τηρείται σειρά προτεραιότητας. Η εκδήλωση απευθύνεται στο ευρύ κοινό, καταναλωτές και εργαζόμενους/ες στην εστίαση ή στο εμπόριο οίνων.
Λεπτομέρειες Εκδήλωσης:

Ημερομηνία: Παρασκευή 1 Νοεμβρίου 2024
Ωράριο επιλογής: 16:00 και 18:00*
* Στη ροή 20:00-21:30 ο αριθμός των θέσεων έχει ήδη συμπληρωθεί.
Διάρκεια: 1,5 ώρα
Χώρος: The Wine Hub, Ολυμπίου Διαμαντή 2, περιοχή Δικαστήρια, Θεσσαλονίκη
Συμμετοχή: 10€ (με κράτηση)

Παγκόσμια Ημέρα Ξινόμαυρου στην Αθήνα
2024-11-01 18:30 - 20:30 | Divani Caravel Hotel, Λεωφ. Βασιλέως Αλεξάνδρου 2, Αθήνα, 16121
Παγκόσμια Ημέρα Ξινόμαυρου – Γιορτάζουμε με ένα μοναδικό Masterclass και ελεύθερη γευσιγνωσία στην Αθήνα
Η Ένωση “Οινοποιοί Βορείου Ελλάδος” γιορτάζει την Παγκόσμια Ημέρα Ξινόμαυρου, με μια ιδιαίτερη εκδήλωση στην Αθήνα.
Στο πολυτελές Divani Caravel Hotel, οι συμμετέχοντες/ουσες θα έχουν την ευκαιρία να παρακολουθήσουν ένα εξειδικευμένο masterclass και να απολαύσουν τα κρασιά από Ξινόμαυρο στην ελεύθερη γευσιγνωσία που θα ακολουθήσει.

Ο διακεκριμένος Master Sommelier, Ελευθέριος Χανιαλίδης, θα παρουσιάσει το masterclass με θέμα “Aspects of Xinomavro”, με στόχο να αναδείξει το πολυδιάστατο προφίλ του Ξινόμαυρου, να αναλύσει την εξέλιξή του μέσα από διάφορους τύπους κρασιών, καθώς και τις ζώνες Προστατευόμενης Ονομασίας Προέλευσης (ΠΟΠ) και Προστατευόμενης Γεωγραφικής Ένδειξης (ΠΓΕ) στις οποίες καλλιεργείται.
Μετά το masterclass, οι επισκέπτες/τριες θα έχουν την ευκαιρία να συμμετάσχουν σε μια ελεύθερη γευσιγνωσία οίνων της συγκεκριμένης ποικιλίας. Οι κρατήσεις είναι απαραίτητες και γίνονται δεκτές έως τη Δευτέρα 28 Οκτωβρίου ή μέχρι να συμπληρωθεί ο αριθμός των θέσεων. Οι ενδιαφερόμενοι μπορούν να δηλώσουν συμμετοχή στον ακόλουθο σύνδεσμο: Δήλωση Συμμετοχής.
Ο αριθμός των θέσεων είναι περιορισμένος και θα τηρηθεί σειρά προτεραιότητας.

Ημερομηνία: Παρασκευή 1 Νοεμβρίου 2024
Ώρα Masterclass: 18:30 – 20:30
Χώρος: Divani Caravel Hotel, Λεωφόρος Βασ. Αλεξάνδρου 2, Αθήνα
Αίθουσα: Horizon – Roof Garden
Κόστος Συμμετοχής: 40€ (περιλαμβάνει το masterclass και την ελεύθερη γευσιγνωσία)

Διαγωνισμός φωτογραφίας «Η δημιουργία του κρασιού»
2024-11-10 11:00 - 17:00 | Δρόμοι του Κρασιού της Βορείου Ελλάδος
Θεματικός διαγωνισμός φωτογραφίας «Η δημιουργία του κρασιού» στο πλαίσιο της Παγκόσμιας Ημέρας Οινοτουρισμού
Οι 5 πρώτοι νικητές/ριες θα λάβουν ως έπαθλο από τρεις φιάλες με κρασιά της ένωσης «Οινοποιοί Βορείου Ελλάδος».

Αναρτήστε στο facebook ή στο instagram τις φωτογραφίες που θα επιλέξετε, σχετικές με το θέμα «Η δημιουργία του κρασιού», εμπνευσμένοι από το αμπέλι, τη γραμμή παραγωγής, την οινοποίηση, την ωρίμανση ή την παλαίωση, συμπεριλαμβάνοντας στην ανάρτηση το hashtag #winetourism24. Τόσο απλά!
Στη συνέχεια, η επιτροπή του διαγωνισμού θα αναζητήσει τις φωτογραφίες με το hashtag #winetourism24 και θα τις αξιολογήσει ενώ τα αποτελέσματα θα κοινοποιηθούν την Τετάρτη 13/11/24.

Για να συμμετέχετε στον διαγωνισμό, ακολουθείστε τους παρακάτω όρους:
1. Το περιεχόμενο των συμμετοχών πρέπει να ανταποκρίνεται στο θέμα και το πνεύμα του διαγωνισμού.
2. Οι συμμετέχοντες/ουσες καλούνται να φωτογραφίσουν και να δημοσιεύσουν υλικό στο instagram & facebook από την επίσκεψή τους σε οινοποιεία των Δρόμων του Κρασιού της Βορείου Ελλάδος, μέλη της ένωσης «Οινοποιοί Βορείου Ελλάδος», την Κυριακή 10//11/24, στην “Παγκόσμια Ημέρα Οινοτουρισμού”.
3. Η διάρκεια του διαγωνισμού για να δημοσιευθεί η φωτογραφία ορίζεται η ημέρα της εκδήλωσης: 10 Νοεμβρίου.
4. Δικαίωμα συμμετοχής στο διαγωνισμό έχουν όλοι οι επισκέπτες/τριες των οινοποιείων, που έχουν συμπληρώσει το 18 έτος. Η συμμετοχή είναι ελεύθερη και δωρεάν.
5. Οι ενδιαφερόμενοι/ες μπορούν να συμμετέχουν στο διαγωνισμό με έως πέντε (5) φωτογραφίες, όμως, θα βραβευθεί μόνο μία.
6. Δεν επιτρέπεται η συμμετοχή στο διαγωνισμό με φωτογραφίες που ανήκουν στο διαδίκτυο ή αποτελούν φωτογραφίες αρχείου.
7. Οι φωτογραφίες πρέπει να συνοδεύονται από το hashtag #winetourism24 και το όνομα του οινοποιείου που απαραίτητα θα πρέπει να ανήκει στην ένωση «Οινοποιοί Βορείου Ελλάδος».
8. Τα φωτογραφικά έργα πρέπει οπωσδήποτε να ανήκουν κατά πλήρη πατρότητα στον συμμετέχοντα ή στη συμμετέχουσα. Με την υποβολή της συμμετοχής, αυτόματα ο/η συμμετέχων/ουσα δηλώνει ότι τα έργα είναι πρωτότυπα, αποτελούν αποκλειστικά δικό του/της δημιούργημα στο σύνολο των απεικονιζόμενων σε κάθε φωτογραφία στοιχείων, δεν αποτελούν αντικείμενο σύνθεσης όπου έστω και εν μέρει έχουν χρησιμοποιηθεί φωτογραφικά στοιχεία ανήκοντα σε τρίτους, δεν έχουν εκχωρηθεί τα περιουσιακά δικαιώματα κάθε φωτογραφίας σε τρίτο και ότι ο/η υποβάλλων/ουσα διατηρεί γενικώς το πλήρες ηθικό και περιουσιακό δικαίωμα επί αυτών.
9. Κριτική επιτροπή: Θα είναι πενταμελής και θα αποτελείται από εκπροσώπους της ένωσης «Οινοποιοί Βορείου Ελλάδος».
10. Τα έργα που θα διακριθούν πιθανόν να χρησιμοποιηθούν μελλοντικά σε αναρτήσεις της Ένωσης.
11. Στις φωτογραφίες δεν επιτρέπεται να χρησιμοποιείται πρόσωπο που δεν έχει δώσει την έγκριση δημοσίευσης της φωτογραφίας του και σε καμία περίπτωση ανήλικα άτομα.
12. Οι 5 πρώτοι νικητές/νικήτριες αφού ανακοινωθούν θα λάβουν από τρεις φιάλες με κρασιά των μελών της ένωσης “Οινοποιοί Βορείου Ελλάδος”. Η παραλαβή των φιαλών θα γίνει κατόπιν συνεννόησης.

Ο διαγωνισμός διοργανώνεται από την ένωση “Οινοποιοί Βορείου Ελλάδος” στο πλαίσιο της Παγκόσμιας Ημέρας Οινοτουρισμού!

Παγκόσμια Ημέρα Οινοτουρισμού 2024
2024-11-10 11:00 - 17:00 | Δρόμοι του Κρασιού της Βορείου Ελλάδος
Την Κυριακή 10 Νοεμβρίου στους «Δρόμους του Κρασιού της Βορείου Ελλάδος» γιορτάζουμε τον οινοτουρισμό!
Ευκαιρία για γιορτή και εκδρομή! Την Κυριακή 10 Νοεμβρίου 25 οινοποιεία των «Δρόμων του Κρασιού της Βορείου Ελλάδος» συμμετέχουν στην παγκόσμια γιορτή του οινοτουρισμού και προσκαλούν τις φίλες και τους φίλους του κρασιού για οινο-ξεναγήσεις και οινο-γευσίες στους χώρους παραγωγής των εξαίρετων οίνων που δημιουργούν.

Μαζί με δεκάδες άλλες οινοτουριστικές περιοχές του πλανήτη και της χώρας μας, τα επισκέψιμα οινοποιεία, μέλη της ένωσης «Οινοποιοί Βορείου Ελλάδος», συμμετέχουν στον εορτασμό της «Παγκόσμιας Ημέρας Οινοτουρισμού» που παραδοσιακά πραγματοποιείται τη δεύτερη Κυριακή του Νοέμβρη.
Μία θαυμάσια πρόταση να χαρούμε την ομορφιά της υπαίθρου και των αμπελώνων μας αυτή την εποχή, στα φθινοπωρινά χρώματα και να επισκεφθούμε χώρους δημιουργίας μερικών από τα πλέον δημοφιλή κρασιά της χώρας μας.
Δημιουργήστε τη δική σας οινική διαδρομή που θα ακολουθήσετε την Κυριακή 10 Νοεμβρίου, ανάμεσα στις 8 διαφορετικές διαδρομές των “Δρόμων του Κρασιού της Βορείου Ελλάδος”, επιλέγοντας να επισκεφθείτε ένα ή περισσότερα από τα 25 οινοποιεία μας.
Ο οινοτουρισμός είναι μία ξεχωριστή εκδρομική πρόταση που συνδυάζει περιήγηση σε αμπελοοινικές περιοχές, στα χωριά και στις πόλεις που τις περιβάλλουν, γνωριμία με τον τοπικό πολιτισμό και τη γαστρονομία και φυσικά την απαράμιλλη εμπειρία που προσφέρει η επίσκεψη σε ένα οινοποιείο, με την ξενάγηση σε όλη τη δημιουργική γραμμή παραγωγής του κρασιού, από το αμπέλι έως τη στιγμή της γευστικής δοκιμής.
Στις γευστικές δοκιμές στα οινοποιεία, αναζητείστε την ευκαιρία να ενημερωθείτε για την πορεία του τρύγου 2024, έναν εξαιρετικά διαφορετικό τρύγο που αναμένεται να δώσει κρασιά με εξαιρετικό ποιοτικό χαρακτήρα.
Σίγουρα θα δοκιμάσετε τις τρέχουσες σοδειές, ενώ δεν λείπουν προτάσεις από αρκετά οινοποιεία για οινογευσία με παλαιωμένους οίνους.
Η είσοδος στα οινοποιεία των Δρόμων του Κρασιού της Βορείου Ελλάδος είναι δωρεάν.
Το κοινό ωράριο λειτουργίας είναι 11:00 με 17:00, εκτός από εξαιρέσεις που αναφέρονται παρακάτω κατά περίσταση.
Τα οινοποιεία των Δρόμων του Κρασιού της Βορείου Ελλάδος που μπορείτε να επισκεφθείτε:
Διαδρομή του Κρασιού των θεών του Ολύμπου

Κτήμα Κατσαρού στην Κρανιά Ολύμπου
*Ωράριο 12:00-17:00

Διαδρομή του Κρασιού της Ηπείρου

Zoinos Winery στη Ζίτσα Ιωαννίνων
Κατώγι Αβέρωφ στο Μέτσοβο
*Ωράριο 10:00-16:00 – Επίσκεψη με κράτηση

Διαδρομή του Κρασιού των Λιμνών

Αμπελώνας Καμκούτη στο Βελβεντό Κοζάνης
Κτήμα Βογιατζή στο Βελβεντό Κοζάνης
Κτήμα Στεργίου στη Μεταμόρφωση Καστοριάς
Κτήμα Άλφα στο Αμύνταιον Φλώρινας

Διαδρομή του Κρασιού Πέλλας-Γουμένισσας

Κτήμα Ζην Ηδέως στο Λουτράκι Αλμωπίας Πέλλας
*Ωράριο 10:00-15:00
3 Γενιές – Οικογένεια Θωμαΐδη στην Πιπεριά, Αριδαία Πέλλας
Μικρό Κτήμα Τίτου στη Θέση Δύο Ποτάμια, Γουμένισσα Κιλκίς

Διαδρομή του Κρασιού της Νάουσας

Βαένι Νάουσα στην Επισκοπή Ημαθίας
Αργατία στο Ροδοχώρι Ημαθίας
*Επίσκεψη κατόπιν επικοινωνίας
Κτήμα Φουντή στη Νέα Στράντζα Ημαθίας
Μπουτάρη στη Στενήμαχο Νάουσας

Διαδρομή του Κρασιού της Θεσσαλονίκης

Οινοποιείο Κεχρής στο Καλοχώρι
Κτήμα Φλόριαν στον Τρίλοφο
Κτήμα Γεροβασιλείου στην Επανομή

Διαδρομή του Κρασιού της Χαλκιδικής

Akrathos Newlands Winery στη Μεγάλη Παναγιά, στην ορεινή Χαλκιδική

Διαδρομή του Κρασού του Διονύσου

Κτήμα Βιβλία Χώρα στο Κοκκινοχώρι Καβάλας
Αμπελόεις στη Φωλιά Καβάλας
Nico Lazaridi στην Αγορά Δράμας
Κτήμα Κώστα Λαζαρίδη στην Αδριανή Δράμας
Κτήμα Παυλίδη στα Κοκκινόγεια Δράμας
Oenops Wines στη Προσοτσάνη Δράμας
Το Κτήμα τ’ Αποστόλη στους Αμπέλους Σερρών
*Ωράριο 11:00-18:00

* Τα οινοποιεία της Κυρ-Γιάννη στο Γιαννακοχώρι και στον Άγιο Παντελεήμονα θα είναι σήμερα κλειστά, εκτάκτως λόγω πένθους.

Παράλληλες εκδηλώσεις και προτάσεις στα Οινοποιεία:
Κτήμα Κατσαρού (τ. 2410 536811, 24950 41666)
Δυνατότητα γευστικής δοκιμής παλαιών εσοδειών.
Κτήμα Βογιατζή (τ. 2464 032283)
12:00 Workshop κρασιού και σοκολάτας με τον Γιώργο Ζαρζώνη. Μυηθείτε στον κόσμο της σοκολάτας και ανακαλύψτε τα κοινά χαρακτηριστικά της με το κρασί. Οι συμμετέχοντες θα έχουν την ευκαιρία να φτιάξουν μόνοι τους την δική τους γεύση από φρέσκια σοκολάτα και να τη συνδυάσουν με τα κρασιά του οινοποιείου. Συμμετοχή 15€/άτομο. Για τη συμμετοχή σας απαιτείται κράτηση στο τηλέφωνο 6983242424 ή μέσω email στο info@ktimavoyatzi.gr.
Κτήμα Άλφα (τ. 2386020111)
Διαθέσιμες παλιές σοδειές προς πώληση και γευστική δοκιμή.
Κτήμα Γεροβασιλείου (τ. 2392044567)
Vine Hiking στο Κτήμα Γεροβασιλείου

11.00: Πεζοπορία 3χλμ. στον αμπελώνα
13:00: Ομιλία “Πεζοπορία στη φύση: Ελευθερία-Ανακάλυψη-Ζωή” με καλεσμένο ομιλητή τον Δημήτρη Δεσποινιάδη, Mountain Leader, Wilderness First Responder, “Leave no Τrace” Trainer.

Akrathos Newlands Winery (τ. 2372 771506, 6980545466)
Kάθετη γευστική δοκιμή του οίνου Philosopher με τις σοδειές 2019, 2018 και 2017.
Κτήμα Βιβλία Χώρα (τ. 2592 044974)
Παρουσίαση του βιβλίου του Κώστα Κρομμύδα «Κρασί από τα Χείλη σου» (απαραίτητη η κράτηση – περιορισμένος αριθμός συμμετεχόντων).
Η ημέρα θα πλαισιώνεται από μουσική με DJ.
Nico Lazaridi (τ. 2521 082049)
Kάθετη γευστική δοκιμή με περιορισμένο αριθμό ατόμων, κατόπιν κράτησης.
Κτήμα Παυλίδη (τ. 2521 058300)
12:00 – 13:30 Masterclass με θέμα: “Λευκά Κρασιά και Παλαίωση: Κάθετη Δοκιμή με τον Οινολόγο του Κτήματος”. Ο αριθμός των θέσεων είναι περιορισμένος.
Μερικά λόγια για την Παγκόσμια Ημέρα Οινοτουρισμού
Καθιερώθηκε αρχικά, από το 2009 ως «Πανευρωπαϊκή Ημέρα Οινοτουρισμού», από το «Ευρωπαϊκό Δίκτυο Πόλεων Κρασιού» (RECEVIN) και πραγματοποιείται πάντα τη δεύτερη Κυριακή του Νοέμβρη.
Στη συνέχεια, με τη συμμετοχή και άλλων περιοχών του παγκόσμιου αμπελοοινικού χάρτη, μετονομάστηκε σε «Παγκόσμια Ημέρα Οινοτουρισμού».
Η Ελλάδα συμμετέχει με το οινοτουριστικό δίκτυο «Δρόμοι του Κρασιού της Βορείου Ελλάδος» από το 2012 ενώ στη συνέχεια εξελίχθηκε σε πανελλαδική γιορτή.
Για περισσότερες πληροφορίες σχετικά με την ένωση «Οινοποιοί Βορείου Ελλάδος», τα οινοποιεία-μέλη της και τις δράσεις της, μπορείτε να επισκεφθείτε την ιστοσελίδα www.winemakersofnorthgreece.gr

ΒορΟινά Χριστουγέννων 2024
2024-12-09 18:00 - 22:00 | Ξενοδοχείο Electra Palace, Πλατεία Αριστοτέλους, Θεσσαλονίκη, 54624, Ελλάδα
Τα ΒορΟινά των Χριστουγέννων, τα ΒορΟινά της Αγάπης!
Η γιορτινή ατμόσφαιρα συναντά την τέχνη του κρασιού στα «ΒορΟινά των Χριστουγέννων», μια εκδήλωση γεμάτη με πολύχρωμα στολίδια, ζεστή μουσική, κεράσματα και τα πιο ιδιαίτερα και σπάνια κρασιά από τα κορυφαία οινοποιεία της Βόρειας Ελλάδας!

Οι οινοποιοί και το κοινό γίνονται μια μεγάλη παρέα, όπου λαμπερά χαμόγελα, στιγμές χαράς και αληθινής ανθρωπιάς συνδυάζονται μοναδικά και προσθέτουν ένα λιθαράκι στον σκοπό της εκδήλωσης: όλα τα έσοδα των εισιτηρίων να διατεθούν για φιλανθρωπικό σκοπό!
Πρόκειται για μια εκδήλωση που εξυμνεί το επώνυμο ποιοτικό Ελληνικό κρασί και πραγματοποιείται τη Δευτέρα 9 Δεκεμβρίου, από τις 18:00 έως τις 22:00, στους πανέμορφα στολισμένους χώρους του ξενοδοχείου Electra Palace στη Θεσσαλονίκη.
Τα «ΒορΟινά των Χριστουγέννων» αποτελούν μία ξεχωριστή Χριστουγεννιάτικη έμπνευση των «Οινοποιών Βορείου Ελλάδος», προκειμένου να προσφέρουν στο κοινό τη δυνατότητα να δοκιμάσει εξαίρετα κρασιά από τα κελάρια τους, παλιές σοδειές, οίνους σε μεγάλα μεγέθη φιαλών, πειραματικές, ακυκλοφόρητες ή ιδιαίτερα περιορισμένης κυκλοφορίας ετικέτες, ακόμη και κάποιες που δεν διατίθενται στην αγορά.
Επιπλέον, μικρές κάθετες γευσιγνωσίες, one-off αποκαλύψεις, ενδιαφέροντα αποστάγματα και πολλά, πάρα πολλά ακόμη, στα τραπέζια και στις φιάλες της εκδήλωσης.
Η εκδήλωση αυτή, που μετρά ήδη από το 2016, συνδυάζει κάθε χρόνο τον αυθεντικό χαρακτήρα των εκλεκτών και πολύτιμων οίνων με μια διάθεση προσφοράς και αλληλεγγύης. Το ίδρυμα που έχει επιλέξει η Ένωσή μας για την φετινή χρονιά είναι το Άσυλο του Παιδιού που εδρεύει στη Θεσσαλονίκη.
Οι “Οινοποιοί Βορείου Ελλάδος” από τους “Δρόμους του Κρασιού της Βορείου Ελλάδος” που θα συμμετέχουν:
Από τη Διαδρομή του Κρασιού των θεών του Ολύμπου

Κτήμα Κατσαρού – Κρανιά Ολύμπου
Οινοποιείο Kitrvs, – Πύδνα Πιερίας

Από τη Διαδρομή της Ηπείρου

Zoinos Winery – Ζίτσα, Ιωάννινα
Κατώγι Αβέρωφ – Μέτσοβο, Ιωάννινα

Από τη Διαδρομή του Κρασιού των Λιμνών

Αμπελώνας Καμκούτη – Βελβεντό Κοζάνης
Κτήμα Βογιατζή – Βελβεντό Κοζάνης
Κτήμα Άλφα – Αμύνταιον Φλώρινας
Κτήμα Στεργίου – Καστοριά

Από τη Διαδρομή του Κρασιού της Νάουσας

Κτήμα Ταραλάς – Πατρίδα
Argyrakis Wines – Τριπόταμος
Κτήμα Διαμαντάκος – Μαντέμι
Κτήμα Κυρ-Γιάννη – Γιαννακοχώρι
Αργατία – Ροδοχώρι
Βαένι Νάουσα – Επισκοπή

Από τη Διαδρομή του Κρασιού Πέλλας-Γουμένισσας

3 Γενιές – Πιπεριά – Αριδαία Πέλλας
Κτήμα Ζην Ηδέως – Λουτράκι Αλμωπίας, Πέλλας
Μικρό Κτήμα Τίτου – Δύο Ποτάμια, Παιονία, Γουμένισσα

Από τη Διαδρομή του Κρασιού της Θεσσαλονίκης

Οινοποιείο Κεχρής – Καλοχώρι
Domaine Florian – Τρίλοφος
Κτήμα Γεροβασιλείου – Επανομή

Από τη Διαδρομή του Κρασιού της Χαλκιδικής

Κτήμα Πόρτο Καρράς – Νέος Μαρμαράς, Σιθωνία
Akrathos Newlands Winery – Μεγάλη Παναγιά, Ορεινή Χαλκιδική

Από τη Διαδρομή του Κρασιού του Διονύσου

Κτήμα Βιβλία Χώρα – Κοκκινοχώρι Καβάλας
Αμπελόεις – Φωλιά Καβάλας
Κτήμα Τέχνη Οίνου – Μικροχώρι Δράμας
Nico Lazaridi – Αγορά Δράμας
Κτήμα Κώστα Λαζαρίδη – Αδριανή Δράμας
Κτήμα Παυλίδη – Κοκκινόγεια Δράμας
Oenops – Προσοτσάνη Δράμας
Το Κτήμα τ’ Αποστόλη – Άμπελοι Σερρών

Με την καθιερωμένη υποστήριξη του ξενοδοχείου Electra Palace, που αγκαλιάζει την εκδήλωση στους πανέμορφα στολισμένους χώρους του και με θέα την Πλατεία Αριστοτέλους, τα «ΒορΟινά των Χριστουγέννων» υπόσχονται να δημιουργήσουν για ακόμα μια χρονιά αξέχαστες στιγμές.
Τα ΒορΟινά των Χριστουγέννων

Δευτέρα 9 Δεκεμβρίου 2024
Ώρες 18:00-22:00
Ξενοδοχείο Electra Palace
Πλατεία Αριστοτέλους, Θεσσαλονίκη
Κόστος εισιτηρίου: 15€

*** Προπώληση εισιτηρίων μέσω Viva/More και στη γραμματεία της εκδήλωσης ***

Ημερίδα Οινολογίας - Νέες Προσεγγίσεις στην Ελληνική Οινοπαραγωγή
2025-02-03 12:00 - 14:00 | Ωδείο Αθηνών
Το Πανεπιστήμιο έρχεται στα ΒορΟινά!
Επιστήμη και Καινοτομία στην Υπηρεσία του Κρασιού
Τα ΒορΟινά φιλοξενούν το Τμήμα Επιστημών Οίνου, Αμπέλου και Ποτών του Πανεπιστημίου Δυτικής Αττικής, προκειμένου το κοινό, επαγγελματίες του χώρου αλλά και καταναλωτές, να ενημερωθεί για τις νέες ερευνητικές εργασίες οι οποίες συνεισφέρουν στην εξέλιξη της ελληνικής οινοπαραγωγής.

Στην ημερίδα οινολογίας που θα πραγματοποιηθεί τη Δευτέρα 3 Φεβρουαρίου, 12:00-14:00, στο πλαίσιο της εκδήλωσης “ΒορΟινά”, στο Ωδείο Αθηνών, θα αναλυθούν ενδιαφέροντα επίκαιρα θέματα που αφορούν:

τις προσαρμογές που αναπτύσσουν σε φυσιολογικές και μορφολογικές παραμέτρους ορισμένες ελληνικές αυτόχθονες ποικιλίες αμπέλου, κάτω από συνθήκες αυξημένης θερμικής καταπόνησης.
την επιλογή γηγενών ζυμομυκήτων για την αλκοολική ζύμωση στον οίνο.
τις διαποικιλιακές και ενδοποικιλιακές διαφορές στα πολυφαινολικά συστατικά των φλοιών και των γίγαρτων τεσσάρων σημαντικών ελληνικών ποικιλιών (Ξινόμαυρο, Ασύρτικο, Αγιωργίτικο και Λημνιώνα) με την χρήση μεθόδων τεχνολογίας αιχμής.
την εκτίμηση της επίδρασης δύο διαφορετικών ενζύμων-πηκτινασών επί της διαδικασίας οινοποίησης ροζέ οίνων.
τεχνολογική μέθοδο στην εκχύλιση χυμού και την απελευθέρωση αρωματικών ενώσεων

Παρακαλούμε ενημερωθείτε με περισσότερες λεπτομέρειες για το πρόγραμμα της Ημερίδας και τις εισηγήσεις στο επισυναπτόμενο αρχείο.
Η Ημερίδα θα πραγματοποιηθεί στην Αίθουσα Νέα Σκηνή του Ωδείου Αθηνών, παράλληλα με την εκδήλωση-έκθεση οινογευσίας “ΒοΟινά”.
Η είσοδος στην Ημερίδα είναι ελεύθερη, με την επίδειξη του εισιτηρίου από τα ΒορΟινά.
Προπώληση Εισιτηρίων για τα ΒορΟινά στην Αθήνα: https://www.more.com/gr-el/tickets/happenings/voroina-stin-athina-2025

Τα ΒορΟινά στην Αθήνα 2025
2025-02-03 12:00 - 20:00 | Ωδείο Αθηνών
Δευτέρα 3 Φεβρουαρίου 2025 – Ωδείο Αθηνών
20 Χρόνια ΒΟΡΟΙΝΑ
Η πολυαναμενόμενη οινική εκδήλωση “ΒορΟινά”, με τα εξαιρετικά κρασιά και αποστάγματα των «Οινοποιών Βορείου Ελλάδος» επιστρέφει και πάλι στο ετήσιο ραντεβού της με το αθηναϊκό -και όχι μόνο- κοινό, τη Δευτέρα 3 Φεβρουαρίου 2025, συμπληρώνοντας 20 χρόνια από την πρώτη της διοργάνωση!

Η ετήσια έκθεση οινογνωσίας και οινογευσίας, που φέτος θα διεξαχθεί στο Ωδείο Αθηνών με ωράριο 12:00 έως 20:00, αποτελεί σημείο συνάντησης για τους λάτρεις του επώνυμου ελληνικού κρασιού, καταναλωτές και επαγγελματίες του κλάδου, από την εστίαση και το εμπόριο οίνου.
Στα τραπέζια των Οινοποιών θα παρουσιαστεί ο πλούτος του βορειοελλαδίτικου αμπελώνα, από τον Όλυμπο στην Ήπειρο και από εκεί, σε όλη τη Μακεδονία. Με την παραλαβή του ειδικού ποτηριού οινογευσίας από την είσοδο, οι επισκέπτες θα έχουν την ευκαιρία να δοκιμάσουν όλα τα στυλ κρασιών, λευκά, blanc de noir, orange, ροζέ και ερυθρά, ήρεμα και αφρώδη, ξηρά, ημίξηρα, ημίγλυκα και γλυκά, μονοποικιλιακά ή σε χαρμάνια, αλλά και εντυπωσιακά αμπελοοινικά αποστάγματα, ακόμη και μακρόχρονης παλαίωσης.
Και οι εκπλήξεις δεν σταματούν εδώ! Το κοινό θα έχει την ευκαιρία να δοκιμάσει πειραματικά κρασιά, φρέσκα του τρύγου 2024, παλιές σοδειές, διαφορετικά μεγέθη φιαλών και άλλες ξεχωριστές οινικές δημιουργίες.
Σύμφωνα με το στυλ των ΒορΟινών, τα τραπέζια των Οινοποιών ακολουθούν τις 8 διαδρομές του κρασιού στους “Δρόμους του Κρασιού της Βορείου Ελλάδος”, ώστε οι επισκέπτες να έχουν τη δυνατότητα να δοκιμάζουν και να αξιολογούν τις τοπικές ποικιλίες και τα οινικά στυλ από τα διαφορετικά terroirs του βορειοελλαδίτικου αμπελώνα:
Από τη Διαδρομή του Κρασιού των θεών του Ολύμπου

Κτήμα Κατσαρού – Κρανιά Ολύμπου
Οινοποιείο Kitrvs – Πύδνα Πιερίας

Από τη Διαδρομή της Ηπείρου

Zoinos Winery – Ζίτσα, Ιωάννινα
Κατώγι Αβέρωφ – Μέτσοβο, Ιωάννινα

Από τη Διαδρομή του Κρασιού των Λιμνών

Αμπελώνας Καμκούτη – Βελβεντό Κοζάνης
Κτήμα Βογιατζή – Βελβεντό Κοζάνης
Κτήμα Στεργίου – Μεταμόρφωση Καστοριάς
Κτήμα Πάντου – Υδρούσα Φλώρινας
Κτήμα Άλφα – Αμύνταιον Φλώρινας

Από τη Διαδρομή του Κρασιού Πέλλας-Γουμένισσας

Οινοποιείο 3 Γενιές – Πιπεριά, Αριδαία Πέλλας
Μικρό Κτήμα Τίτου – Δύο Ποτάμια, Παιονία, Γουμένισσα

Από τη Διαδρομή του Κρασιού της Νάουσας

Κτήμα Ταραλάς – Πατρίδα
Κτήμα Αργυράκη – Τρίλοφος
Μπουτάρη – Στενήμαχος
Klonas Boutique Winery – Παλιοκαλιάς
Ευστρατία Ταζογλίδου – Νάουσα
Κτήμα Διαμαντάκος – Μαντέμι
Κτήμα Φουντή – Νέα Στράντζα
Κτήμα Κυρ-Γιάννη – Γιαννακοχώρι
Αργατία – Ροδοχώρι
Οινοποιείο Τασιώνα – Ράμνιστα, Γιαννακοχωρίου
Βαένι Νάουσα – Επισκοπή

Από τη Διαδρομή του Κρασιού της Θεσσαλονίκης

Οινοποιείο Κεχρής – Καλοχώρι
Κτήμα Γεροβασιλείου – Επανομή

Από τη Διαδρομή του Κρασιού της Χαλκιδικής

Κτήμα Πόρτο Καρράς – Νέος Μαρμαράς, Σιθωνία
Μετόχι Μυλοπόταμος – Ιερό Κελί Αγίου Ευσταθίου, Άγιον Όρος
Akrathos Newlands Winery, Μεγάλη Παναγία

Από τη Διαδρομή του Κρασιού του Διονύσου

Κτήμα Βιβλία Χώρα – Κοκκινοχώρι Καβάλας
Κτήμα Τέχνη Οίνου – Μικροχώρι Δράμας
Nico Lazaridi – Αγορά Δράμας
Estates Costa Lazaridi – Αδριανή Δράμας
Κτήμα Παυλίδη – Κοκκινόγεια Δράμας
Oenops Wines – Προσοτσάνη Δράμας
Το Κτήμα τ’ Αποστόλη – Άμπελοι Σερρών

Παράλληλο Πρόγραμμα*
Η έκθεση πλαισιώνεται από ένα πλούσιο και ιδιαίτερα ενδιαφέρον πρόγραμμα παράλληλων προτάσεων, στην αίθουσα «Νέα Σκηνή»:

12:00-14:00 Ημερίδα Οινολογίας «Νέες Προσεγγίσεις στην Ελληνική Οινοπαραγωγή»
14:30-15:30 Debate Οινοποιών «20 χρόνια ΒορΟινά, τα 20 μεγάλα debates του κρασιού»
16:00-17:00 Workshop “Unseal the Secrets: Τα μυστικά των πωμάτων”
18:00-20:00 Masterclass «Διεθνείς Ποικιλίες στη Βόρεια Ελλάδα: A Success Story»

Η είσοδος και η συμμετοχή στο παράλληλο πρόγραμμα είναι δωρεάν, με το γενικό εισιτήριο των ΒορΟινών (εξαίρεση το masterclass).
Αναλυτικές Πληροφορίες εδώ
Kόστος εισόδου
Το εισιτήριο για την είσοδο των επισκεπτών/τριών στα ΒορΟινά διατίθεται:

μέσω της πλατφόρμας Viva/More, με δυνατότητα για αγορά σε όλη τη διάρκεια της διοργάνωσής της, μέχρι και την ημέρα της εκδήλωσης (03/02/25) στις 19:30, στον σύνδεσμο: https://www.more.com/gr-el/tickets/happenings/voroina-stin-athina-2025/.

Η τιμή της προπώλησης του εισιτηρίου έως την έναρξη της εκδήλωσης είναι 12€, ενώ για φοιτητές 8€ (με την επίδειξη της φοιτητικής τους ταυτότητας).

στη γραμματεία, στην είσοδο της εκδήλωσης, στο Ωδείο Αθηνών, με ωράριο 11:30-19:30 και κόστος 15€, ενώ για φοιτητές 10€ (με την επίδειξη της φοιτητικής ταυτότητας).

Στην τιμή του εισιτηρίου συμπεριλαμβάνεται το ειδικό ποτήρι γευσιγνωσίας κρασιού – δώρο.
Η είσοδος είναι δωρεάν για επαγγελματίες από το χώρο της εστίασης και εμπόριο οίνου, καθώς και για δημοσιογράφους (με την ένδειξη της επαγγελματικής κάρτας), όπου θα λάβουν από τη γραμματεία το διακριτικό lanyard της ιδιότητας τους.
Τα “ΒορΟινά” διοργανώνονται από το γραφείο της ένωσης “Οινοποιοί Βορείου Ελλάδος”, για τη συμμετοχή των μελών της αποκλειστικά.
Πληροφορίες για την ένωση “Οινοποιοί Βορείου Ελλάδος” (ΕΝΟΑΒΕ), το προφίλ, τους στόχους, τα μέλη και τις δράσεις της (εκδηλώσεις, οινοτουρισμός, εκπαιδευτικά σεμινάρια, το “The Wine Hub” κ.ά.), μπορείτε να βρείτε, εδώ στην ιστοσελίδα www.winemakersofnorthgreece.gr όπως και στις σελίδες winemakersofnorthgreece, στο facebook και στο instagram.

Debate οινοποιών «20 χρόνια ΒορΟινά, τα 20 μεγάλα debates του κρασιού»
2025-02-03 14:30 - 15:30 | Ωδείο Αθηνών
Ένας ζωντανός και διαδραστικός διάλογος ανάμεσα σε τέσσερις κορυφαίους εκπροσώπους της ελληνικής οινοποιίας!
Ο Κωνσταντίνος Αργυράκης, ο Άγγελος Ιατρίδης, ο Νίκος Καρατζάς και η Ελένη Σίντου, έρχονται να μοιραστούν το πάθος, τη γνώση και τις εμπειρίες τους από τον οινοπαραγωγή και θα συζητήσουν για τις προκλήσεις, τις καινοτομίες και τα οράματα που διαμορφώνουν την οινική σκηνή στην Ελλάδα σήμερα.

Στην καρδιά του διαλόγου θα βρίσκονται καίρια ζητήματα που αφορούν την αμπελουργία, την οινοποίηση, και τη θέση του ελληνικού κρασιού σε έναν διαρκώς μεταβαλλόμενο κόσμο, με την κλιματική αλλαγή και την τεχνητή νοημοσύνη να πρωτοστατούν. Οι συμμετέχοντες θα αγγίξουν θέματα που αφορούν την εξέλιξη του οινοτουρισμού στην Ελλάδα αλλά και τη διαρκή αναζήτηση για νέα στυλ κρασιών που απαντούν στις σύγχρονες τάσεις και ανησυχίες. Σε μια εποχή γεμάτη προκλήσεις αλλά και ευκαιρίες, αυτό το debate υπόσχεται να ανοίξει νέους ορίζοντες και να εμπνεύσει τους παρευρισκόμενους.
Η συζήτηση θα συντονιστεί από τον Κίμωνα Φραγκάκη, εκδότη του www.andro.gr, εμπνευστή των Artisans events και του φιλανθρωπικού αγώνα Ladies Run.
Πάρτε κι εσείς μέρος στο debate των οινοποιών αξιολογώντας τα θέματα που θα συζητηθούν, μοιραστείτε μαζί μας και τη δική σας πρόταση και λάβετε θέση σε μία συναρπαστική συζήτηση! Τη φόρμα αξιολόγησης των θεμάτων και όλες τις πληροφορίες για το debate θα τις βρείτε στον σύνδεσμο που ακολουθεί: https://forms.gle/tVNwHRhWxQUA6LT7A

Η εκδήλωση θα πραγματοποιηθεί στην Αίθουσα Νέα Σκηνή του Ωδείου Αθηνών, στις 14:30. Η είσοδος είναι ελεύθερη, με την επίδειξη του εισιτηρίου από τα ΒορΟινά.
Προπώληση Εισιτηρίων: https://www.more.com/gr-el/tickets/happenings/voroina-stin-athina-2025

Workshop “Unseal the Secrets: Τα μυστικά των πωμάτων”
2025-02-03 16:00 - 17:00 | Ωδείο Αθηνών
Ένα ξεχωριστό ταξίδι στον κόσμο των πωμάτων, όπου κάθε λεπτομέρεια έχει τη δική της σημασία!
Το workshop “Unseal the Secrets: Τα μυστικά των πωμάτων” αποτελεί μια μοναδική ευκαιρία να ανακαλύψετε πώς να αναγνωρίζετε τα διαφορετικά είδη πωμάτων – είτε πρόκειται για φυσικό φελλό, συνθετικό υλικό ή βιδωτό καπάκι – τα κριτήρια με τα οποία επιλέγονται για κάθε κρασί, καθώς και πώς μπορούν να επηρεάσουν τη γεύση, την παλαίωση και τη συνολική εμπειρία του κρασιού.

Με μια ξεχωριστή παρουσίαση, o γεωπόνος – οινολόγος Γιώργος Κοκκαλίδης θα μοιραστεί γνώσεις και πρακτικές συμβουλές, φωτίζοντας τα μυστικά που κάνουν το πώμα βασικό κομμάτι της οινικής δημιουργίας. Θα έχετε επίσης την ευκαιρία να εξετάσετε από κοντά διάφορα είδη πωμάτων, να κατανοήσετε τις ιδιαιτερότητές τους και να ανακαλύψετε πώς μπορούν να αναδείξουν ή να περιορίσουν τη δυναμική ενός κρασιού.
Η εκδήλωση θα πραγματοποιηθεί στην Αίθουσα Νέα Σκηνή του Ωδείου Αθηνών, στις 16:00. Η είσοδος είναι ελεύθερη, με την επίδειξη του εισιτηρίου από τα ΒορΟινά.

Masterclass «Διεθνείς Ποικιλίες στη Βόρεια Ελλάδα: A Success Story»
2025-02-03 18:00 - 20:00 | Ωδείο Αθηνών
Ανακαλύψτε ποιες διεθνείς ποικιλίες έχουν βρει το ιδανικό τους περιβάλλον στη Βόρεια Ελλάδα!

Οι “Οινοποιοί Βορείου Ελλάδος” και ο διακεκριμένος έλληνας sommelier Άρης Σκλαβενίτης, με τον τίτλο του “καλύτερου οινοχόου” τις χρονιές 2016, 2019 και 2023, προτείνουν για τη Δευτέρα 3 Φεβρουαρίου, στο παράλληλο πρόγραμμα της εκδήλωσης “ΒορΟινά στην Αθήνα”, το masterclass “Διεθνείς Ποικιλίες στη Βόρεια Ελλάδα: A Success Story”.

Το masterclass απευθύνεται στο ευρύ κοινό που ενδιαφέρεται να εμπλουτίσει τις γνώσεις του γύρω από την οινογνωσία και οινογευσία, με γνώμονα τις δημοφιλέστερες διεθνείς ποικιλίες: Chardonnay, Sauvignon Blanc, Cabernet Sauvignon, Cabernet Franc και Syrah, αλλά και τις λιγότερο διαδεδομένες στην Ελλάδα Riesling, Gewurztraminer, Semillon, Pinot Noir και Montepultsiano.
18 επιλεγμένοι οίνοι των “Οινοποιών Βορείου Ελλάδος”, από διεθνείς ποικιλίες που καλλιεργούνται στον βορειοελλαδίτικο αμπελώνα, θα αναλυθούν από τον πολυβραβευμένο έλληνα οινοχόο Άρη Σκλαβενίτη σε ένα εξαιρετικά ενδιαφέρον masterclass.
Η εκδήλωση θα πραγματοποιηθεί στην Αίθουσα Νέα Σκηνή του Ωδείου Αθηνών, στις 18:00.
Η είσοδος του εισιτηρίου είναι 20€ και απαιτείται κράτηση και προκαταβολή του ποσού για την επικύρωση της θέσης σας.
Προπώληση Εισιτηρίων για την εκδήλωση ΒορΟινά: https://www.more.com/gr-el/tickets/happenings/voroina-stin-athina-2025
Κρατήσεις Θέσεων εδώ

Ανοιχτές Πόρτες 2025
2025-05-17 11:00 - 2025-05-18 19:00 | Ανοιχτες Πορτες 2026
Ανοιχτες Πορτες 2025

Η ανοιξιάτικη γιορτή των οινοποιείων στους Δρόμους του Κρασιού της Βορείου Ελλάδος

17 & 18 Μαΐου οι Οινοποιοί Βορείου Ελλάδος γιορτάζουν τον νέο κύκλο ζωής της αμπέλου και προσκαλούν το κοινό στην ανοιξιάτικη οινοτουριστική εκδήλωση “Ανοιχτές Πόρτες”!!!
Οι «Ανοιχτές Πόρτες» πραγματοποιήθηκαν για πρώτη φορά τον Μάιο του 2004 στα οινοποιεία του οινοτουριστικού δικτύου «Δρόμοι του Κρασιού της Βορείου Ελλάδος», γεγονός που το κοινό αγκάλιασε με ενθουσιασμό ώστε να εξελιχθεί από το 2010 σε μία πανελλαδική οινική γιορτή με τη συμμετοχή όλων των ενώσεων οινοποιών της χώρας μας.
Το σαββατοκύριακο 17 και 18 Μαΐου τα επισκέψιμα οινοποιεία στο οινοτουριστικό δίκτυο «Δρόμοι του Κρασιού της Βορείου Ελλάδος» είναι ανοιχτά και δέχονται τους φίλους και τις φίλες του επώνυμου και ποιοτικού ελληνικού οίνου, για ξεναγήσεις, γευστικές δοκιμές, παράλληλο πρόγραμμα με διάφορες προτάσεις και εκδηλώσεις, διαγωνισμό φωτογραφίας, κλήρωση κρασιών-δώρων και πολλά ακόμη!
Χαράξτε τη δική σας οινική πορεία ανάμεσα στις 8 διαφορετικές διαδρομές των “Δρόμων του Κρασιού της Βορείου Ελλάδος” από την Κρανιά Ολύμπου, στη Ζίτσα στα Ιωάννινα και από εκεί σε όλη τη Μακεδονία, έως την Αδριανή στη Δράμα και τη Φωλιά Καβάλας.
32 από τα σημαντικότερα οινοποιεία της Ελλάδας σας περιμένουν για μία ακόμη μοναδική και αξέχαστη οινοτουριστική εμπειρία.
Πιο συγκεκριμένα, το σαββατοκύριακο 17 & 18 Μαΐου, στις 8 οινικές διαδρομές των «Δρόμων του Κρασιού της Βορείου Ελλάδος», θα έχουν ΑΝΟΙΧΤΕΣ ΠΟΡΤΕΣ τα οινοποιεία:

Στη Διαδρομή του Κρασιού του Ολύμπου

Κτήμα Κατσαρού στην Κρανιά Ολύμπου
* Ωράριο Λειτουργίας 12:00-17:00

Στη Διαδρομή του Κρασιού της Ηπείρου

Zoinos Winery στη Ζίτσα
* Ωράριο Λειτουργίας 12:00-17:00
Κατώγι Αβέρωφ στο Μέτσοβο
*Ωράριο Λειτουργίας 10:00-16:00

Στη Διαδρομή του Κρασιού των Λιμνών

Αμπελώνας Καμκούτη στο Βελβεντό Κοζάνης
Κτήμα Βογιατζή στο Βελβεντό Κοζάνης
Κτήμα Στεργίου στη Μεταμόρφωση Καστοριάς
Κτήμα Άλφα στο Αμύνταιον
Κτήμα Κυρ-Γιάννη στον Άγιο Παντελεήμονα Αμυνταίου

Στη Διαδρομή του Κρασιού Πέλλας-Γουμένισσας

Κτήμα Ζην Ηδέως στους Νερόμυλους Αλμωπίας, Πέλλα
* Ωράριο Λειτουργίας 11:00-18:00
3 Γενιές – Οικογένεια Θωμαΐδη στην Πιπεριά Αριδαίας, Πέλλα
Μικρό Κτήμα Τίτου στη θέση Δύο Ποτάμια στην Παιονία, Γουμένισσα

Στη Διαδρομή του Κρασιού της Νάουσας

Βαένι Νάουσα στην Επισκοπή
* Ωράριο Λειτουργίας 11:00-17:00
Οινοποιείο Τασιώνα στη Ράμνιστα Γιαννακοχωρίου
Αργατία στο Ροδοχώρι
* Ωράριο Λειτουργίας 11:00-17:00
Κτήμα Κυρ-Γιάννη στο Γιαννακοχώρι
Κτήμα Φουντή στη Νέα Στράντζα (Ανοιχτά μόνο 18/5)
Boutari στη Στενήμαχο
* Ωράριο Λειτουργίας 11:00-17:00
Klonas Boutique Winery στον Παλιοκαλιά

Στη Διαδρομή του Κρασιού της Θεσσαλονίκης

Οινοποιείο Κεχρής στο Καλοχώρι
Κτήμα Φλόριαν στον Τρίλοφο
Κτήμα Γεροβασιλείου στην Επανομή
* Ωράριο Λειτουργίας 11:00-18:00

Στη Διαδρομή του Κρασιού της Χαλκιδικής

Κτήμα Πόρτο Καρράς στη Σιθωνία
Akrathos Newlands Winery στη Μεγάλη Παναγία
Κτήμα Λειβαδιώτη στη Μαραθούσα (Ανοιχτά μόνο 17/5)

Στη Διαδρομή του Κρασιού του Διονύσου

Κτήμα Βιβλία Χώρα στο Κοκκινοχώρι Καβάλας
Αμπελόεις στη Φωλιά Ν. Περάμου Καβάλας
Κτήμα Τέχνη Οίνου στο Μικροχώρι Δράμας
Nico Lazaridi στην Αγορά Δράμας
*Ωράριο Λειτουργίας 11:00-18:00
Estates Costa Lazaridi στην Αδριανή Δράμας
Κτήμα Παυλίδη στα Κοκκινόγεια Δράμας
Oenops Wines στην Προσοτσάνη Δράμας
* Ωράριο Λειτουργίας 11:00-18:00
Το Κτήμα τ’ Αποστόλη στην Άμπελοι Σερρών

Το γενικό προτεινόμενο ωράριο στα οινοποιεία είναι 11:00-19:00, εκτός από εξαιρέσεις που αναφέρονται ξεχωριστά.
Περισσότερες πληροφορίες σχετικά με τα συμμετέχοντα οινοποιεία των 8 Δρόμων του Κρασιού της Βορείου Ελλάδος, μπορείτε να βρείτε στον επισυναπτόμενο χάρτη.
Η είσοδος είναι δωρεάν!
Κοινές δράσεις στα οινοποιεία των «Δρόμων του Κρασιού της Βορείου Ελλάδος»:

διαγωνισμός φωτογραφίας με τίτλο «Η τέχνη της οινοποίησης» και έπαθλο από 3 φιάλες κρασί στους 5 πρώτους νικητές/νικήτριες, από φωτογραφίες που θα αναρτήσουν στις σελίδες τους στο facebook ή/και στο Instagram, για το συγκεκριμένο σαββατοκύριακο, στα οινοποιεία των «Δρόμων του Κρασιού της Βορείου Ελλάδος». Για περισσότερες πληροφορίες πάτησε εδώ.
κλήρωση δώρων-κρασιών «32 οινοποιεία, 32 τυχεροί»! Το κοινό που θα επισκεφθεί τα οινοποιεία των Δρόμων του Κρασιού της Βορείου Ελλάδος θα έχει τη δυνατότητα να συμμετέχει σε κλήρωση δώρων 32 φιαλών κρασιού, με τη συμπλήρωση ειδικού δελτίου συμμετοχής που θα βρει στα οινοποιεία (από 1 φιάλη για 32 τυχερούς/τυχερές)! Για περισσότερες πληροφορίες πάτησε εδώ.

Αναλυτικά το πρόγραμμα με τις παράλληλες εκδηλώσεις των οινοποιείων στη Βόρεια Ελλάδα εδώ.
Δείτε επίσης το ηλεκτρονικό έντυπο με όλες τις πληροφορίες για τις Ανοιχτές Πόρτες 2025 συνοπτικά.
Για περισσότερες πληροφορίες, τις εκδηλώσεις και τις προτάσεις των οινοποιείων, τις οδηγίες για το διαγωνισμό φωτογραφίας, την κλήρωση δώρων και πολλά ακόμη, παρακαλούμε να επισκεφθείτε τους λογαριασμούς κοινωνικής μας δικτύωσης, winemakersofnorthgreece στο Facebook και Instagram, όπου ανανεώνονται συνεχώς.

Κλήρωση Δώρων - 32 Οινοποιεία 32 Τυχεροί
2025-05-17 11:00 - 2025-05-18 19:00 | Ανοιχτες Πορτες 2026
🍷 32 Οινοποιεία – 32 Τυχεροί! 🍷

Όπως κάθε χρόνο, έτσι και φέτος, στις Ανοιχτές Πόρτες 2025, κάθε επίσκεψή σας σε ένα οινοποιείο των Δρόμων του Κρασιού της Βορείου Ελλάδος μπορεί να σας χαρίσει… μια φιάλη επιλεγμένης ετικέτας κρασιού!
32 οινοποιεία συμμετέχουν και προσφέρουν από μία φιάλη, την οποία θα κερδίσουν 32 τυχεροί επισκέπτες, μέσα από μια μεγάλη κλήρωση.
Πώς θα συμμετάσχετε;
Κατά την επίσκεψή σας, σκανάρετε το QR Code που θα βρείτε στο οινοποιείο και συμπληρώστε τη φόρμα συμμετοχής. Αυτόματα θα μπείτε στην κλήρωση για να κερδίσετε τη φιάλη του οινοποιείου που επισκεφθήκατε.
🍇 1 οινοποιείο = 1 φιάλη = 1 τυχερός/ή
Όσο περισσότερα οινοποιεία επισκέπτεστε, τόσο αυξάνετε τις πιθανότητες να είστε εσείς ένας από τους τυχερούς!
Η κλήρωση διοργανώνεται από την Ένωση Οινοποιών Βορείου Ελλάδος (ΕΝΟΑΒΕ), στο πλαίσιο της οινοτουριστικής εκδήλωσης Ανοιχτές Πόρτες 2025.
Για περισσότερες πληροφορίες σχετικά με τα συμμετέχοντα οινοποιεία και τις παράλληλες εκδηλώσεις, επισκεφθείτε τις σελίδες μας στο Facebook & Instagram: @winemakersofnorthgreece
Καλή επιτυχία !🥂

Διαγωνισμός Φωτογραφίας "Η τέχνη της Οινοποίησης"
2025-05-17 11:00 - 2025-05-18 23:30 | Ανοιχτες Πορτες 2026
Θεματικός διαγωνισμός φωτογραφίας «Η τέχνη της οινοποίησης»

Όπως κάθε χρονιά έτσι και φέτος, σας προσκαλούμε να επισκεφθείτε τα οινοποιεία των Δρόμων του Κρασιού της Βορείου Ελλάδος το σαββατοκύριακο 17 & 18 Μαΐου και να λάβετε μέρος στον θεματικό διαγωνισμό φωτογραφίας «Η τέχνη της οινοποίησης», ο οποίος διοργανώνεται στο πλαίσιο της ανοιξιάτικης εκδήλωσης ¨Ανοιχτές Πόρτες 2025¨.
«Μέσα από τον φακό σου, ανάδειξε τις όμορφες στιγμές που συνθέτουν τη δημιουργία του κρασιού. Η οινοποίηση είναι τέχνη…Εσύ θα την κάνεις εικόνα;»
Καλή επιτυχία!
Για να συμμετέχετε στον διαγωνισμό, ακολουθείστε τους παρακάτω όρους:

Περιεχόμενο φωτογραφιών/συμμετοχών: πρέπει να ανταποκρίνεται στο θέμα και το πνεύμα του διαγωνισμού. Οι ενδιαφερόμενοι μπορούν να συμμετέχουν στο διαγωνισμό με όσες φωτογραφίες επιθυμούν, όμως, θα βραβευθεί μόνο μία.
Δικαίωμα συμμετοχής: στο διαγωνισμό μπορούν να συμμετέχουν όλοι οι επισκέπτες στα οινοποιεία του οινοτουριστικού δικτύου «Δρόμοι του Κρασιού της Βορείου Ελλάδος», της ένωσης «Οινοποιοί Βορείου Ελλάδος» , που έχουν συμπληρώσει το 18 έτος. Η συμμετοχή είναι ελεύθερη και δωρεάν.
Τρόπος συμμετοχής: οι συμμετέχοντες καλούνται να φωτογραφίσουν και να δημοσιεύσουν υλικό στο instagram ή/και στο facebook από την επίσκεψή τους σε οινοποιεία στους Δρόμους του Κρασιού της Βορείου Ελλάδος, στις 17&18 Μαΐου 2025, στο πλαίσιο της εκδήλωσης «Ανοιχτές Πόρτες 2025».
Hashtag: οι φωτογραφίες πρέπει να συνοδεύονται από 2 hashtags (#) #opendoors2025photo και το όνομα του οινοποιείου που απαραίτητα θα πρέπει να είναι μέλος της ένωσης «Οινοποιοί Βορείου Ελλάδος».
Διάρκεια διαγωνισμού: για να δημοσιευθεί η φωτογραφία ορίζεται το σαββατοκύριακο της εκδήλωσης Ανοιχτές Πόρτες, 17 και 18 Μαΐου 2025.
Αποτελέσματα Διαγωνισμού: Η πενταμελής κριτική επιτροπή η οποία αποτελείται από εκπροσώπους της ένωσης «Οινοποιοί Βορείου Ελλάδος», θα ανακοινώσει τους νικητές , την Παρασκευή 23 Μαΐου 2025 στην ιστοσελίδα της Ένωσης www.winemakersofnorthgreece.gr και στις σελίδες της στο facebook και στο Instagram.
Δώρο για τους νικητές: Οι 5 πρώτοι νικητές/νικήτριες αφού ανακοινωθούν θα λάβουν από τρεις φιάλες κρασί από τα οινοποιεία-μέλη της ένωσης «Οινοποιοί Βορείου Ελλάδος». Η παραλαβή των φιαλών θα γίνει κατόπιν συνεννόησης.
Οι διαγωνιζόμενοι/ες θα πρέπει να λάβουν υπόψη πως οι φωτογραφίες που θα συμμετέχουν στον διαγωνισμό πιθανόν να χρησιμοποιηθούν μελλοντικά σε αναρτήσεις της Ένωσης.
Δεν επιτρέπεται η συμμετοχή στο διαγωνισμό με φωτογραφίες που υπάρχουν ήδη στο διαδίκτυο.
Οι ενδιαφερόμενοι δεν μπορούν να συμμετέχουν στο διαγωνισμό με δικές τους φωτογραφίες αρχείου.
Τα φωτογραφικά έργα πρέπει οπωσδήποτε να ανήκουν κατά πλήρη πατρότητα στον συμμετέχοντα ή στη συμμετέχουσα. Με την υποβολή της συμμετοχής, αυτόματα ο/η συμμετέχων/ουσα δηλώνει ότι τα έργα είναι πρωτότυπα, αποτελούν αποκλειστικά δικό του δημιούργημα στο σύνολο των απεικονιζόμενων σε κάθε φωτογραφία στοιχείων, δεν αποτελούν αντικείμενο σύνθεσης όπου έστω και εν μέρει έχουν χρησιμοποιηθεί φωτογραφικά στοιχεία ανήκοντα σε τρίτους, δεν έχουν εκχωρηθεί τα περιουσιακά δικαιώματα κάθε φωτογραφίας σε τρίτο και ότι ο/η υποβάλλων/ουσα διατηρεί γενικώς το πλήρες ηθικό και περιουσιακό δικαίωμα επί αυτών.
Στις φωτογραφίες δεν επιτρέπεται να χρησιμοποιείται πρόσωπο που δεν έχει δώσει την έγκριση δημοσίευσης της φωτογραφίας του και σε καμία περίπτωση ανήλικα άτομα.

Ο διαγωνισμός διοργανώνεται από την ένωση «Οινοποιοί Βορείου Ελλάδος» (ΕΝΟΑΒΕ) στο πλαίσιο της οινοτουριστικής εκδήλωσης ΑΝΟΙΧΤΕΣ ΠΟΡΤΕΣ 2025.
Σκοπός του διαγωνισμού είναι μέσα από το φωτογραφικό υλικό που συνολικά θα αναρτηθεί, να γίνει ευρύτερα γνωστή η ομορφιά του βορειοελλαδίτικου αμπελώνα, η πολυδιάστατη εργασία της δημιουργίας του κρασιού, η χαρά που προσφέρει μία οινοτουριστική εμπειρία.
Για περισσότερες πληροφορίες σχετικά με τα συμμετέχοντα οινοποιεία και τις παράλληλες εκδηλώσεις, επισκεφθείτε τις σελίδες μας στο Facebook & Instagram: @winemakersofnorthgreece

Οι λέξεις … βρίσκουν το κρασί τους!
2025-06-25 19:00 - 21:00 | The Wine Hub, Πολυτεχνείου 17Β - Ολ. Διαμαντή 2 (Είσοδος), Θεσσαλονίκη, 54626, Ελλάδα
Οι λέξεις … βρίσκουν το κρασί τους!
Μια οινογευσία εμπνευσμένη από τη δύναμη των λέξεων!
Σε αυτή τη μοναδική βραδιά, επιλέγετε ένα αγαπημένο σας απόσπασμα, ποίημα ή λογοτεχνικό κείμενο (έως 100 λέξεις) — κι εμείς επιλέγουμε 5 (συν 1 ακόμα έκπληξη) ετικέτες οίνου από τους Οινοποιούς Βορείου Ελλάδος για να τις δοκιμάσετε, συνοδεία ποικιλίας τυριών.
Όπως κάθε κρασί έχει τα δικά του αρώματα, γεύση και υφή, έτσι και κάθε κείμενο φέρει το δικό του ύφος, ρυθμό και συναίσθημα.
Μέσα από αυτή την οινική και λογοτεχνική εμπειρία, θα αναζητήσουμε τη σύνδεση ανάμεσα στα οργανοληπτικά χαρακτηριστικά του κρασιού και την ιδιαίτερη αίσθηση που προκαλούν οι λέξεις.
📅 Τετάρτη 25 Ιουνίου
🕖 19:00 – 21:00
📍 The Wine Hub (Ολ. Διαμαντή 2, Θεσσαλονίκη)
🎟️ Τιμή εισιτηρίου: 20€/άτομο
Απαραίτητη δήλωση συμμετοχής μέσω της παρακάτω φόρμας:
👉 https://forms.gle/xNYrM65fBV8L64JV6
Οι θέσεις είναι περιορισμένες (15 άτομα)!
Ζήστε μια διαφορετική εμπειρία όπου η λογοτεχνία συναντά το κρασί!
Για περισσότερα νέα, εκδηλώσεις και προτάσεις οινοτουρισμού, ακολουθήστε μας σε Facebook & Instagram: winemakersofnorthgreece
